qundao/data-zh-poetry huggingface dataset:
过武强渡
作者：赵鼎臣
朝代：宋
体裁：五言律诗

千里跨羸马，一舟浮大河。他乡故旧少，长路往来多。心欲求田耳，身如作吏何。荒凉三径晚，归计日蹉跎。
过邢州柳溪中门扃锁甚严隔户窥之见荷花烂然盈沼作
作者：赵鼎臣
朝代：宋
体裁：七言绝句

娇红娅姹不胜姿，只许行人半面窥。恰似姑苏明月夜，水晶宫殿锁西施。
过铜雀台吊魏武
作者：赵鼎臣
朝代：宋

慷慨勤王始，艰难创业初。英辞传乐府，妙略布新书。逐鹿功虽在，藏舟计已疏。一朝空穗帐，爱子竟何如。
过铜雀台弔魏武
作者：赵鼎臣
朝代：宋
体裁：五言律诗

慷慨勤王始，艰难创业初。英辞传乐府，妙略布新书。逐鹿功虽在，藏舟计已疏。一朝空繐帐，爱子竟何如。
过霍子磐故居时霍已入都
作者：赵鼎臣
朝代：宋
体裁：五言绝句

月下一壶酒，故人于此同。故人今不见，明月又成空。
送何亨老以直秘阁出守毗陵
作者：赵鼎臣
朝代：宋
体裁：七言律诗

为郎岁久坐无毡，梦想扁舟眼欲穿。得郡更兼天禄阁，逢人先说惠山泉。欲知炙味余虽勇，争下鞭梢子独先。别后若为相忆处，大江南畔月婵娟。
送同年王粹公受代还朝
作者：赵鼎臣
朝代：宋

昔年讲学城南馆，君余二十我方冠。
读书兀兀敝精神，刺口纷纷谈治乱。
集英赐第偶追随，慈孝题名容齿间。
欲将步武踵夔龙，肯以功名论管晏。
一时意气若风狂，二纪光阴如梦幻。
青眼全稀苦贱贫，白头太早伤忧患。
塞上逢迎心骨惊，尊前太息容颜换。
哀哉田叔墓已拱，老矣朱公人所慢。
分甘位下莫相怜，赢得身强聊自谏。
君去方趋魏阙朝，我归乍解军书绊。
河南河北地比邻，春后秋前花烂熳。
兴来命驾岂吾难，会访蓝桥容一盼。
送同年王粹公受代还朝
作者：赵鼎臣
朝代：宋

昔年讲学城南馆，君馀二十我方冠。读书兀兀敝精神，刺口纷纷谈治乱。集英赐第偶追随，慈孝题名容齿间。欲将步武踵夔龙，肯以功名论管晏。一时意气若风狂，二纪光阴如梦幻。青眼全稀苦贱贫，白头太早伤忧患。塞上逢迎心骨惊，尊前太息容颜换。哀哉田叔墓已拱，老矣朱公人所慢。分甘位下莫相怜，赢得身强聊自谏。君去方趋魏阙朝，我归乍解军书绊。河南河北地比邻，春后秋前花烂熳。兴来命驾岂吾难，会访蓝桥容一盼。
送同舍朱君彦明奉使东南措置铜事
作者：赵鼎臣
朝代：宋

天边使节动星辰，衔命归家得意新。负弩不须烦县令，挥金聊复燕乡人。锦衣行处江天晓，华表归时社树春。暂试铜山陶铸手，速应西上莫逡巡。
送同舍朱君彦明奉使东南措置铜事
作者：赵鼎臣
朝代：宋

天边使节动星辰，衔命归家得意新。
负弩不须烦县令，挥金聊復燕乡人。
锦衣行处江天晓，华表归时社树春。
暂试铜山陶铸手，速应西上莫逡巡。
送唐通叟东南铸钱通叟尝摄度支员外郎职事与之同舍累月
作者：赵鼎臣
朝代：宋

簿领丘山堆，胥吏凫鹜进。不须持酒卮，正自得醉困。赖逢同舍郎，照眼珠璧润。堂堂质肃公，劲节森万仞。吾犹识诸孙，王谢有孤韵。时时议论馀，尚作前辈峻。我老无町畦，出口见方寸。端须护疵瑕，未可失瑜瑾。奈何不少留，舟楫犯蛟蜃。山泽宝欲兴，虞衡职方振。想常开鸿炉，不复费游刃。明年水衡钱，地应无可顿。策勋便封侯，朱紫安足论。来趋未央朝，故人应许认。疾走当避公，铜臭不可近。
送唐通叟东南铸钱通叟尝摄度支员外郎职事与之同舍累月
作者：赵鼎臣
朝代：宋

簿领丘山堆，胥吏鳬鹜进。
不须持酒巵，正自得醉困。
頼逢同舍郎，照眼珠璧润。
堂堂质肃公，劲节森万仞。
吾犹识诸孙，王谢有孤韵。
时时议论余，尚作前辈峻。
我老无町畦，出口见方寸。
端须护疵瑕，未可失瑜瑾。
奈何不少留，舟楫犯蛟蜃。
山泽宝欲兴，虞衡职方振。
想常开鸿鑪，不復费游刃。
明年水衡钱，地应无可顿。
策勋便封侯，朱紫安足论。
来趋未央朝，故人应许认。
疾走当避公，铜臭不可近。
送外兄张会之
作者：赵鼎臣
朝代：宋

我见舅氏如母存，舅氏之子吾弟昆。昔年儿童今白发，旧事岂复能追论。乌乎外家久零落，无复驷马乘朱轩。诸甥独我偶未死，投老得郡西南奔。故乡隔远亲旧少，忽骑款段呼我门。相逢握手问存殁，流泪欲哭声复吞。颇闻二顷皆负郭，力田自可供晨昏。儿婚女嫁都已了，翁妪屡醉茅柴浑。人生如此万事足，便可送老三家村。我行四方走万里，十亩未有桑麻园。欲置一锥无著处，儒冠误我知何言。买牛卖剑计已决，家有竹隐堪负暄。兄能远来复过我，当酿白酒烹鸡豚。
送外兄张会之
作者：赵鼎臣
朝代：宋

我见舅氏如母存，舅氏之子吾弟昆。
昔年儿童今白髮，旧事岂復能追论。
乌乎外家久零落，无復驷马乘朱轩。
诸甥独我偶未死，投老得郡西南奔。
故乡隔远亲旧少，忽骑款段呼我门。
相逢握手问存殁，流泪欲哭声復吞。
颇闻二顷皆负郭，力田自可供晨昏。
儿婚女嫁都已了，翁妪屡醉茅柴浑。
人生如此万事足，便可送老三家村。
我行四方走万里，十亩未有桑麻园。
欲置一锥无着处，儒冠误我知何言。
买牛卖剑计已决，家有竹隠堪负暄。
兄能远来復过我，当酿白酒烹鸡豚。
送宋宏甫出守邠州
作者：赵鼎臣
朝代：宋

前年谬入文昌裏，堆案簿书如黑蚁。
左鳬右鹜去復来，大叫发狂那得止。
开眼忽见同舍郎，英气律兀髯而长。
时于谈间出妙语，似濯大暑遭风凉。
自夸才高足余刃，屡以豪篇相折困。
我衰嚄唶安可当，晋甲未兴齐已遯。
今年别我西入关，意气峥嵘喜动颜。
秦山渭水笑谈裏，剑阁峨嵋指顾间。
古公去后风俗好，南亩劝耕农事早。
一篇七月是图经，不待下车心已了。
髯卿故自读书人，想有仁风慰彼民。
班取新诗一千首，闭阁莫开长饮酒。
送宋宏甫出守邠州
作者：赵鼎臣
朝代：宋

前年谬入文昌里，堆案簿书如黑蚁。左凫右鹜去复来，大叫发狂那得止。开眼忽见同舍郎，英气律兀髯而长。时于谈间出妙语，似濯大暑遭风凉。自夸才高足馀刃，屡以豪篇相折困。我衰嚄唶安可当，晋甲未兴齐已遁。今年别我西入关，意气峥嵘喜动颜。秦山渭水笑谈里，剑阁峨嵋指顾间。古公去后风俗好，南亩劝耕农事早。一篇七月是图经，不待下车心已了。髯卿故自读书人，想有仁风慰彼民。班取新诗一千首，闭阁莫开长饮酒。
送张彦政归京师
作者：赵鼎臣
朝代：宋

官曹寂寞坐兀兀，囊无一钱贫到骨。欲归未得住也难，客子秋来颇萧瑟。并州人情薄于纸，覆雨翻云而已矣。我顽不顾柰我何，得酒陶然且欢喜。府中别驾名公孙，往时阀阅推其门。皎如双璧照闾里，至今文彩风流存。诸郎往往皆汗血，超然别驾尤奇绝。满前豪杰多少人，独向我曹相暖热。幕府辕门一事无，五白争枭半夜呼。但知得醉乃已耳，颇复有客如此乎。俗多我责君不然，君今去我真可怜。微官缚人不可脱，五斗看来成几钱。君还朝廷用决矣，错节盘根谈笑里。当权得意莫相忘，要须容此狂狷士。
送张彦政归京师
作者：赵鼎臣
朝代：宋

官曹寂寞坐兀兀，囊无一钱贫到骨。
欲归未得住也难，客子秋来颇萧瑟。
并州人情薄于纸，覆雨翻云而已矣。
我顽不顾柰我何，得酒陶然且欢喜。
府中别驾名公孙，往时阀阅推其门。
皎如双璧照闾里，至今文彩风流存。
诸郎往往皆汗血，超然别驾尤奇绝。
满前豪杰多少人，独向我曹相暖热。
幕府辕门一事无，五白争枭半夜呼。
但知得醉乃已耳，颇復有客如此乎。
俗多我责君不然，君今去我真可怜。
微官缚人不可脱，五斗看来成几钱。
君还朝廷用决矣，错节盘根谈笑裏。
当权得意莫相忘，要须容此狂狷士。
送张才元大临归高阳兼寄杨霍
作者：赵鼎臣
朝代：宋
体裁：古风

少年公子麒麟种，使者选之来入贡。文章到处是青钱，谈笑有时飞白凤。留连太学滞远业，叹息南陵发归梦。黄河一苇浩将往，太行诸山森欲动。上堂嘉庆拜庭闱，入户埙篪迎伯仲。幕中济济尽应刘，笔下翩翩皆屈宋。四者能并盖已难，一尊可饮何妨痛。老夫久客兴愈阑，公子远行情所重。为见应刘借问看，惟有月明千里共。
送李侗诱中将漕江东
作者：赵鼎臣
朝代：宋

颜驷老为郎，三世终不遇。奉春脱挽辂，暂见若平素。功名岂不佳，用舍真有数。况逢尧舜朝，士多无著处。赫赫金门开，燕子皆鹓鹭。天颜若春温，战栗心恐怖。奏事幸无他，求福安敢预。李侯衡湘来，朝谒苦未屡。入对明光宫，爽气回天顾。立持使者节，褒语宣朝路。自结明主知，千载实旦暮。富贵在子耳，江南那久住。努力加饭餐，稳上青云去。
送李侗诱中将漕江东
作者：赵鼎臣
朝代：宋

颜驷老为郎，三世终不遇。
奉春脱輓辂，暂见若平素。
功名岂不佳，用舍真有数。
况逢尧舜朝，士多无着处。
赫赫金门开，燕子皆鹓鹭。
天颜若春温，战栗心恐怖。
奏事幸无他，求福安敢预。
李侯衡湘来，朝谒苦未屡。
入对明光宫，爽气回天顾。
立持使者节，褒语宣朝路。
自结明主知，千载实旦暮。
富贵在子耳，江南那久住。
努力加饭餐，稳上青云去。
送李元量知池州
作者：赵鼎臣
朝代：宋
体裁：七言律诗

传闻喜色动周邦，日日江边望节幢。天下文章曾第一，关西材气本无双。好栽红药归持橐，却驾朱幡远渡江。千里不须劳笔力，从来九鼎尚能扛。
送杨深道渊
作者：赵鼎臣
朝代：宋
体裁：七言绝句

高牙大纛立门户，鸣玉腰金皆父兄。读尽床头书万卷，他年功业看纵横。
送林德祖致政归吴中
作者：赵鼎臣
朝代：宋

士论常苦高，出语讥古人。
至其取与间，未足了一身。
官爵细事尔，臭腐实与邻。
奈何夸者徒，薄暮犹逡巡。
平日相语此，反覆甚谆谆。
顿输一着先，夫子固绝伦。
乞身夜上书，妻子不暇询。
翩然东南去，笑别平生亲。
江山已在眼，邱壑俄生春。
聊须震泽水，洗此京洛尘。
萧条西湖上，处士迹已陈。
夫子今继之，凛然两逸民。
疏公不足高，贺老不足珍。
他年仙骨换，坐嘆倾盖新。
期我吴市门，復见梅子真。
送林德祖致政归吴中
作者：赵鼎臣
朝代：宋

士论常苦高，出语讥古人。至其取与间，未足了一身。官爵细事尔，臭腐实与邻。奈何夸者徒，薄暮犹逡巡。平日相语此，反覆甚谆谆。顿输一著先，夫子固绝伦。乞身夜上书，妻子不暇询。翩然东南去，笑别平生亲。江山已在眼，丘壑俄生春。聊须震泽水，洗此京洛尘。萧条西湖上，处士迹已陈。夫子今继之，凛然两逸民。疏公不足高，贺老不足珍。他年仙骨换，坐叹倾盖新。期我吴市门，复见梅子真。
送柳叔达侍知福州
作者：赵鼎臣
朝代：宋
体裁：七言律诗

山到瓯闽特地奇，满城楼观碧参差。胜游入眼如甘蔗，喜色逢人说荔枝。痛饮莫辜千日酒，剧谈聊付一枰棋。侍郎岂弟如慈父，想见邦人不忍欺。
送王取道二首
作者：赵鼎臣
朝代：宋

仁如尧舜圣天子，孝似骞参贤使君。拜章北阙墨尚湿，刻印东州符已分。从今欢笑对黄发，不复咨嗟看白云。知公闭阁坐自了，比屋孝弟皆欣欣。凛然孝子与忠臣，恩义双全在一身。来作会稽千里雨，去为东武万家春。定将清净安齐俗，空有讴歌戴越民。想过故乡须少驻，晓行方见锦衣新。
送王取道二首·其一
作者：赵鼎臣
朝代：宋

仁如尧舜圣天子，孝似骞参贤使君。
拜章北阙墨尚湿，刻印东州符已分。
从今懽笑对黄髮，不復咨嗟看白云。
知公闭阁坐自了，比屋孝弟皆欣欣。
送王取道二首·其一
作者：赵鼎臣
朝代：宋

仁如尧舜圣天子，孝似骞参贤使君。拜章北阙墨尚湿，刻印东州符已分。从今欢笑对黄发，不复咨嗟看白云。知公闭阁坐自了，比屋孝弟皆欣欣。
送王取道二首·其二
作者：赵鼎臣
朝代：宋

凛然孝子与忠臣，恩义双全在一身。来作会稽千里雨，去为东武万家春。定将清净安齐俗，空有讴歌戴越民。想过故乡须少驻，晓行方见锦衣新。
送王取道二首·其二
作者：赵鼎臣
朝代：宋

凛然孝子与忠臣，恩义双全在一身。
来作会稽千里雨，去为东武万家春。
定将清浄安齐俗，空有讴歌戴越民。
想过故乡须少驻，晓行方见锦衣新。
送苏师德主簿领赴官和州
作者：赵鼎臣
朝代：宋

眼看汗血已成驹，忽泛扁舟兴不疏。
官小自应亲簿领，政成当遣乐樵渔。
举行诗礼为家法，收拾江山作俸余。
苹满汀洲相忆处，秋风寄取一行书。
送苏师德主簿领赴官和州
作者：赵鼎臣
朝代：宋

眼看汗血已成驹，忽泛扁舟兴不疏。官小自应亲簿领，政成当遣乐樵渔。举行诗礼为家法，收拾江山作俸馀。蘋满汀洲相忆处，秋风寄取一行书。
送许少尹
作者：赵鼎臣
朝代：宋

春风无情自作恶，桃花杏花总零落。
欲往城西看海棠，黄尘障天无住着。
城西有客不可留，我挽其衣一颔头。
梦魂夜夜绕吴越，便思飞到江南州。
满堂故人色欲动，竞把酒杯相郑重。
请君一醉不须辞，尚有残春堪断送。
送许少尹
作者：赵鼎臣
朝代：宋

春风无情自作恶，桃花杏花总零落。欲往城西看海棠，黄尘障天无住著。城西有客不可留，我挽其衣一颔头。梦魂夜夜绕吴越，便思飞到江南州。满堂故人色欲动，竞把酒杯相郑重。请君一醉不须辞，尚有残春堪断送。
送赵延之亿送伴高丽人归国
作者：赵鼎臣
朝代：宋

九州遗迹皆禹功，高丽之通自元丰。元丰圣人汤勇智，远交欲断匈奴臂。越裳九译何自来，轺车不动丽人至。至今航海输国珍，稽首朝正礼甚驯。吾皇寤寐率昭考，宠以大国升为宾。海上凌秋潮信熟，去凭贾客船如屋。诏书拣选尚书郎，持节送之恩意缛。东夷北敌世为邻，久苦诛求夷甚贫。愿归筦钥事天子，厌以形势初无因。颇闻天骄国方扰，种落攻之天所讨。附书凭子问三韩，畏头畏尾何时了。天兵吊伐那可期，幽燕本自吾遗黎。请将鸭绿酿为酒，来犒王师古北口。
送赵延之亿送伴高丽人归国
作者：赵鼎臣
朝代：宋

九州遗迹皆禹功，高丽之通自元丰。
元丰圣人汤勇智，远交欲断匈奴臂。
越裳九译何自来，轺车不动丽人至。
至今航海输国珍，稽首朝正礼甚驯。
吾皇寤寐率昭考，宠以大国升为宾。
海上凌秋潮信熟，去凭贾客船如屋。
诏书拣选尚书郎，持节送之恩意缛。
东夷北敌世为邻，久苦诛求夷甚贫。
愿归筦钥事天子，厌以形势初无因。
颇闻天骄国方扰，种落攻之天所讨。
附书凭子问三韩，畏头畏尾何时了。
天兵弔伐那可期，幽燕本自吾遗黎。
请将鸭绿酿为酒，来犒王师古北口。
送赵胜非出守潍州
作者：赵鼎臣
朝代：宋
体裁：七言律诗

五十专城鬓尚青，左符分得意纵横。吏民犹记孔北海，宗室谁如刘更生。秋到郡楼和月上，花开后院带春行。何时我亦驱千骑，得傍三齐作附城。
送韩存思诚出守永嘉并寄同年周恭叔
作者：赵鼎臣
朝代：宋
体裁：七言律诗

雁荡山前万壑趋，故人新剖左鱼符。眼中风物皆诗句，到处溪山是画图。柑子剩量金尺寸，荔支远致玉肌肤。谢公岩畔因行乐，借问周郎好在无。
郊行三首
作者：赵鼎臣
朝代：宋

柳边村径逐门成，聊许閒人到处行。去懒苦憎牛马走，归迟生怯凤凰城。马上寻春不见花，藏红映绿苦周遮。醉乡眼缬初何有，赢得桃源梦到家。盎盎春泉自满溪，花藏归路使人迷。少年误逐车轮去，芳草斜阳何处堤。
郊行三首·其一
作者：赵鼎臣
朝代：宋
体裁：七言绝句

柳边村径逐门成，聊许閒人到处行。去懒苦憎牛马走，归迟生怯凤凰城。
郊行三首·其三
作者：赵鼎臣
朝代：宋

盎盎春泉自满溪，花藏归路使人迷。
少年悞逐车轮去，芳草斜阳何处堤。
郊行三首·其三
作者：赵鼎臣
朝代：宋

盎盎春泉自满溪，花藏归路使人迷。少年误逐车轮去，芳草斜阳何处堤。
郊行三首·其二
作者：赵鼎臣
朝代：宋

马上寻春不见花，藏红映绿苦周遮。醉乡眼缬初何有，赢得桃源梦到家。
郊行三首·其二
作者：赵鼎臣
朝代：宋

马上寻春不见花，藏红映绿苦週遮。
醉乡眼缬初何有，赢得桃源梦到家。
郊行三首杨时可作十诗以寄河间诗之所及非吾僚则吾友也因悉次其韵以和之又以其所以赠我者复赠时可作还字韵·其一
作者：赵鼎臣
朝代：宋
体裁：古风

久伏东海滨，窃慕暴公子。一朝乃吾僚，幸会有如此。白发裹青衫，谁要相料理。吾犹及老成，馀音闻正始。
郡僚出塘泺唱和诗次其韵
作者：赵鼎臣
朝代：宋

水穷瘴海南，陆尽狼胥北。
祖宗受之天，以为冠带国。
维时耶律氏，好乱乐祸贼。
夜动鼠穴中，阴计屡以默。
廷臣请加兵，薄伐陈往则。
尧舜仁如天，一言羣议塞。
幽燕亦吾民，此意多不识。
至信及豚鱼，深恩被动植。
古来战场地，父老今力穑。
耘夏水泱泱，穫秋禾翼翼。
当年守边将，至今犹血食。
乌虖战危事，胜败有失得。
祖宗讳言兵，阴功千万亿。
不见陂塘上，沟塍如组织。
传闻天骄儿，颇亦知帝力。
祖孙相付授，日夜自约勒。
慎勿负中原，天地父母德。
郡僚出塘泺唱和诗次其韵
作者：赵鼎臣
朝代：宋

水穷瘴海南，陆尽狼胥北。祖宗受之天，以为冠带国。维时耶律氏，好乱乐祸贼。夜动鼠穴中，阴计屡以默。廷臣请加兵，薄伐陈往则。尧舜仁如天，一言群议塞。幽燕亦吾民，此意多不识。至信及豚鱼，深恩被动植。古来战场地，父老今力穑。耘夏水泱泱，穫秋禾翼翼。当年守边将，至今犹血食。乌虖战危事，胜败有失得。祖宗讳言兵，阴功千万亿。不见陂塘上，沟塍如组织。传闻天骄儿，颇亦知帝力。祖孙相付授，日夜自约勒。慎勿负中原，天地父母德。
重阳前数日夜坐不寐偶思江南塞北旧游作诗呈志康诸友
作者：赵鼎臣
朝代：宋

昔在江东作重九，斩新凉气生杯酒。右军有宅山最高，岁岁与客登其首。菊花弄蕊天未霜，吴儿琵琶能断肠。半天语笑中夜里，山下人家惊走藏。禹穴探书无所得，笑指燕然疑可勒。燕南新筑黄金台，乃复招我何为哉。五年醉倒南楼上，楼上黄花无处放。将军喜气自生春，尽释风霜作和畅。美人低按小秦筝，坐中劝酒一再行。风前孟嘉帽欲落，席上孙郎句已成。一生散诞无羁束，到处容容尸斗禄。况复今年值众贤，珠玉在侧真可怜。重阳更欲登高去，莫遣风流减去年。
重阳前数日夜坐不寐偶思江南塞北旧游作诗呈志康诸友
作者：赵鼎臣
朝代：宋

昔在江东作重九，斩新凉气生杯酒。
右军有宅山最高，岁岁与客登其首。
菊花弄蘂天未霜，吴儿琵琶能断肠。
半天语笑中夜裏，山下人家惊走藏。
禹穴探书无所得，笑指燕然疑可勒。
燕南新筑黄金台，乃復招我何为哉。
五年醉倒南楼上，楼上黄花无处放。
将军喜气自生春，尽释风霜作和畅。
美人低按小秦筝，坐中劝酒一再行。
风前孟嘉帽欲落，席上孙郎句已成。
一生散诞无羁束，到处容容尸斗禄。
况復今年值众贤，珠玉在侧真可怜。
重阳更欲登高去，莫遣风流减去年。
锦绣亭
作者：赵鼎臣
朝代：宋

买花不惜万钱空，点缀芳菲似画工。
十样锦机翻剑外，一年春色在壶中。
醒来莫遣风吹碧，醉裏何妨烛映红。
待得他年成步障，寄书来唤苇溪翁。
锦绣亭
作者：赵鼎臣
朝代：宋

买花不惜万钱空，点缀芳菲似画工。十样锦机翻剑外，一年春色在壶中。醒来莫遣风吹碧，醉里何妨烛映红。待得他年成步障，寄书来唤苇溪翁。
闰月中浣与诸客会于葆真宫郑顾道有诗次韵
作者：赵鼎臣
朝代：宋

野性宜将寂寞滨，林间景物倍曾亲。逢棋便可消长日，下马何妨问主人。雨过夏畦供馔美，风来水阁送凉新。重游更待秋风起，净扫池头醉一巡。
闰月中澣与诸客会于葆真宫郑顾道有诗次韵
作者：赵鼎臣
朝代：宋

野性宜将寂寞滨，林间景物倍曾亲。
逢棋便可消长日，下马何妨问主人。
雨过夏畦供馔美，风来水阁送凉新。
重游更待秋风起，凈扫池头醉一巡。
闻苏叔党至京客于高殿帅之馆而未尝相闻以诗戏之
作者：赵鼎臣
朝代：宋

小坡不见二年余，闻到都城信有诸。
雪裏便回非兴尽，鱼中不寄是情疏。
朱门但识将军第，陋巷难逢长者车。
别后欲知安否在，试凭青鸟问何如。
闻苏叔党至京客于高殿帅之馆而未尝相闻以诗戏之
作者：赵鼎臣
朝代：宋

小坡不见二年馀，闻到都城信有诸。雪里便回非兴尽，鱼中不寄是情疏。朱门但识将军第，陋巷难逢长者车。别后欲知安否在，试凭青鸟问何如。
雁荡山中逢雨戏成诗
作者：赵鼎臣
朝代：宋
体裁：七言绝句

试凭溪鸟谢青山，莫遣愁霖碍往还。身是江南趋走吏，暂来能得几多闲。
雨中直宿
作者：赵鼎臣
朝代：宋

白日文书满，清秋寓直频。
雨愁官路滑，风喜夜凉新。
头裏千茎雪，胸中万斛尘。
不知穷列宿，若箇是吾身。
雨中直宿
作者：赵鼎臣
朝代：宋

白日文书满，清秋寓直频。雨愁官路滑，风喜夜凉新。头里千茎雪，胸中万斛尘。不知穷列宿，若个是吾身。
雨中走笔招唐臣徐子明饮
作者：赵鼎臣
朝代：宋

桃李纷纷落雨余，愁看春色洗铅朱。
试凭髯许招徐邈，颇復能中酒圣无。
雨中走笔招唐臣徐子明饮
作者：赵鼎臣
朝代：宋

桃李纷纷落雨馀，愁看春色洗铅朱。试凭髯许招徐邈，颇复能中酒圣无。
雪中寄丹元子
作者：赵鼎臣
朝代：宋

阴风一夜搅春冥，风定纷纷雪片零。
想见玉清真境上，白虚光裏诵黄庭。
雪中寄丹元子
作者：赵鼎臣
朝代：宋

阴风一夜搅春冥，风定纷纷雪片零。想见玉清真境上，白虚光里诵黄庭。
韩循之治守安阳以病求代诏以其子卫尉少卿肖胄似夫为安阳守以诗送之
作者：赵鼎臣
朝代：宋
体裁：七言律诗

入戏莱衣问起居，出班条教吏民趋。韦平继世调金鼎，父子同时合虎符。一姓连书三守贵，两轓今见四轮朱。须将盛事烦耆旧，昼锦堂中作画图。
韩次律在许下与叶少藴唱和他日以寄余因次韵和之并以寄叶
作者：赵鼎臣
朝代：宋
体裁：七言律诗

尺书不献罪何逃，每读新诗胜读骚。千里寄怀惟短梦，十年饮德似醇醪。次公治郡声方藉，陶令抛官趣独高。俗吏无缘参步武，白头终日漫尘劳。
顷官会稽与江彦文赵胜非为僚盖二十馀年于今矣前日相会于庭中道旧乐胜非许以家酿饷我久而不至尝请为后堂之客屡矣辄复未果意者殆余请之未坚也因以诗戏之并约彦文同赋
作者：赵鼎臣
朝代：宋
体裁：七言律诗

天上王孙驰誉早，江南官舍结交深。举头共惜湖山隔，屈指空惊岁月侵。青社欲颁从事酒，绨袍尤见故人心。绝闻列屋皆倾国，何日纤纤手自斟。
题穰东驿
作者：赵鼎臣
朝代：宋

邯郸枕裏人何在，华表声中鹤仅存。
世上悲欢三百载，此怀当与退之论。
题穰东驿
作者：赵鼎臣
朝代：宋

邯郸枕里人何在，华表声中鹤仅存。世上悲欢三百载，此怀当与退之论。
饮方池诗
作者：赵鼎臣
朝代：宋
体裁：七言绝句

闻说髯卿酒屡中，清尊惟与故人空。醉穿驰道归家去，十里花枝相映红。
马宗玉教授自大名考进士归以诗赠之
作者：赵鼎臣
朝代：宋
体裁：七言律诗

清世谁人怨考槃，喜闻明诏竞弹冠。文章得路呈身易，衡石当前下笔难。尽拔灵珠沧海暗，独横长剑晓天寒。知君故是抡才手，拟抱焦桐一问看。
驿中燕北使戏成
作者：赵鼎臣
朝代：宋

夜长更长睡复觉，欲雪不雪寒且风。人如胡越不觉异，酒味圣贤聊复中。客来不语虽礼简，宾去献弓而爱同。书生多口慎勿出，累圣消兵在此中。
驿中燕北使戏成
作者：赵鼎臣
朝代：宋

夜长更长睡復觉，欲雪不雪寒且风。
人如胡越不觉异，酒味圣贤聊復中。
客来不语虽礼简，宾去献弓而爱同。
书生多口慎勿出，累圣消兵在此中。
骑立山祷雨
作者：赵鼎臣
朝代：宋
体裁：古风

秦头东衔楚尾及，奠方作镇神灵集。他山迤逦尽徒趋，中有一峰长骑立。雨旸吁嗟走祠下，神往救之如跃马。深中百丈寒潭底，爵名上公地千里。
骑立山祷雨诗二首
作者：赵鼎臣
朝代：宋

绝壁临无地，飞泉落半天。潭中看止水，涧下响惊川。江汉威南及，嵩邙势北连。寻山应最易，骑立众峰前。乞雨甘重茧，瞻天剧戴盆。无才修政事，有腼傍祠门。马足盘山肋，泉声漱石根。云霓如响答，蘋藻愿星奔。
骑立山祷雨诗二首·其一
作者：赵鼎臣
朝代：宋
体裁：五言律诗

绝壁临无地，飞泉落半天。潭中看止水，涧下响惊川。江汉威南及，嵩邙势北连。寻山应最易，骑立众峰前。
骑立山祷雨诗二首·其二
作者：赵鼎臣
朝代：宋

乞雨甘重茧，瞻天剧戴盆。
无才修政事，有腼傍祠门。
马足盘山肋，泉声漱石根。
云霓如响答，苹藻愿星奔。
骑立山祷雨诗二首·其二
作者：赵鼎臣
朝代：宋

乞雨甘重茧，瞻天剧戴盆。无才修政事，有腼傍祠门。马足盘山肋，泉声漱石根。云霓如响答，蘋藻愿星奔。
过大桥并出界偶成四绝寄邵阳父老
作者：赵鼐
朝代：宋

行过邮亭日未西，遮留父老杂童儿。寄言我自无遗爱，底事潸然出涕洟。闻说当年送沈君，一城攀卧尽沾巾。续貂虽不亲传授，也解规随继后尘。邵阳拙政一年馀，不暇精思及远图。且了眼前无饿殍，家家温饱是良谟。
过大桥并出界偶成四绝寄邵阳父老·其一
作者：赵鼐
朝代：宋
体裁：七言绝句

行过邮亭日未西，遮留父老杂童儿。寄言我自无遗爱，底事潸然出涕洟。
过大桥并出界偶成四绝寄邵阳父老·其三
作者：赵鼐
朝代：宋

邵阳拙政一年余，不暇精思及远图。
且了眼前无饿殍，家家温饱是良谟。
过大桥并出界偶成四绝寄邵阳父老·其三
作者：赵鼐
朝代：宋

邵阳拙政一年馀，不暇精思及远图。且了眼前无饿殍，家家温饱是良谟。
过大桥并出界偶成四绝寄邵阳父老·其二
作者：赵鼐
朝代：宋
体裁：七言绝句

闻说当年送沈君，一城攀卧尽沾巾。续貂虽不亲传授，也解规随继后尘。
念奴娇
作者：赵龙图
朝代：宋

吾今老矣。好归来、了取青山活计。甲子一周余半纪，谙尽人间物理。婚嫁随缘，田舍粗给，知足生惭愧。心田安逸，自然绰有余地。
还是初度来临，葛巾野服，不减貂蝉贵。门外风波烟浪恶，我已收心无累。弟劝兄酬，儿歌女舞，落得醺醺醉。满堂一笑，大家百二十岁。
念奴娇
作者：赵龙图
朝代：宋
体裁：词

吾今老矣。好归来、了取青山活计。甲子一周馀半纪，谙尽人间物理。婚嫁随缘，田园粗给，知足生惭愧。心田安逸，自然绰有馀地。还是初度来临，葛巾野服，不减貂蝉贵。门外风波烟浪恶，我已收心无累。弟劝兄酬，儿歌女舞，乐得醺醺醉。满堂一笑，大家百二十岁。
念奴娇·吾今老矣
作者：赵龙图
朝代：宋
体裁：词

吾今老矣。好归来、了取青山活计。甲子一周馀半纪，谙尽人间物理。婚嫁随缘，田舍粗给，知足生惭愧。心田安逸，自然绰有馀地。还是初度来临，葛巾野服，不减貂蝉贵。门外风波烟浪恶，我已收心无累。弟劝兄酬，儿歌女舞，落得醺醺醉。满堂一笑，大家百二十岁。
句
作者：赵𪛌之
朝代：宋

风生闾阖春来早，月到蓬莱夜未中。
春日
作者：赵𪛌之
朝代：宋

拂床欹枕昼初长，好梦惊回燕语忙。
深竹有花人不见，直应风转得幽香。
西江月
作者：越娘
朝代：宋

一自東君去後，幾多恩愛暌離。頻凝淚眼望鄉畿。客路迢迢千里。顧我風情不薄，與君驛邸相隨。參軍雖死不須悲。幸有連枝同氣。
西江月·一自东君去后
作者：越娘
朝代：宋
体裁：词

一自东君去后，几多恩爱暌离。频凝泪眼望乡畿。客路迢迢千里。顾我风情不薄，与君驿邸相随。参军虽死不须悲。幸有连枝同气。
西江月·一自东君去後
作者：越娘
朝代：宋

一自东君去後，几多恩爱暌离。频凝泪眼望乡畿。客路迢迢千里。顾我风情不薄，与君驿邸相随。参军虽死不须悲。幸有连枝同气。
句
作者：越州幕僚
朝代：宋

莲幕风清不受梅。
句
作者：越州幕僚
朝代：宋

蓮幕風清不受梅。
夜行船
作者：趙
朝代：宋

今夜陰雲初霽。畫簾外、月華如水。露靄晴空，風吹高樹，滿院中秋意。皎皎蟾光當此際。怎奈何、不成況味。莫近簷間，休來窗上，且放離人睡。
阮郎歸
作者：趙
朝代：宋

留連春意晚花稠。雲疏雨未收。新荷池面葉齊抽。涼天醉碧樓。能達理，有何愁。心寬萬事休。人生還似水中漚。金尊盡更酬。
失调名·寸心千里
作者：趙□
朝代：宋
体裁：词

寸心千里。
岑崎山磨崖
作者：趙㞦
朝代：宋

洞門喬木晝陰陰，洞穴嵌空透碧岑。
偶約騷人同此樂，搖毫靜坐發清吟。
同雲叟道人季西弟宿祈澤寺晨起示以此詩
作者：趙㠓
朝代：宋

道人自捲衣，欲往夫子林。
形瘦若鸛鶴，復作鸛鶴音。
此音久不已，擾我清靜心。
聽爾縱好語，鼎足三竹簪。
松扃啟虛曉，將見晨曦侵。
霜風滿招提，出望青煙岑從君行逾年，壯我方外吟。
會須速招隱，脫身事幽尋。
尚爲城郭叟，愧爾壁間琴。
雲叟道人自夫子林驟款段先我而歸口占一詩戲之
作者：趙㠓
朝代：宋

道人乘款段，輒爾馳山川。
翻然兩角巾，似與風爭顛。
左手不停勒，右手復爭鞭。
烏裙拍馬腋，欲擬鶴升天。
釋耕觀者人，莫知所以然。
定疑雲路闊，墜落騎鹿僊。
妙峰亭
作者：趙䈣夫
朝代：宋

塵世有仙境，清絕不可言。
寒江露沙迹，晚嶂埋雲根。
暇日推吏案，呵道穿僧門。
來飲巖下水，何必携芳樽。
句
作者：趙不息
朝代：宋

魯國筆端昭日月，次山書法得春秋。
朝陽巖
作者：趙不息
朝代：宋

朝陽山水佳，毫端意無極。
發潛十七奇，幻出不盈尺。
因續漫浪銘，更寫浯溪宅。
俱作畫圖看，靜對天齊石。
句
作者：趙不敵
朝代：宋

春山是處籜龍新，不似清凉綠笋珍。
南峰庵
作者：趙不群
朝代：宋

庵枕青溪四面山，爐烟未斷日初殘。
高僧丈室修然靜，案上楞嚴久不看。
句
作者：趙不謭
朝代：宋

信史賒青簡，封章窒皂囊。
寄夾山芳別圃
作者：趙世延
朝代：宋

本來包却太虛空，萬象森羅立下風。
假使悠悠千百世，聖人復出此心同。
句·其一
作者：趙世昌
朝代：宋

綠珠樓下志惆悵，宋玉牆頭又別離。
句·其二
作者：趙世昌
朝代：宋

一條橫截紅塵斷，幾曲遙通紫禁深。
句·其一
作者：趙世長
朝代：宋

玉清仙子下雲逵。
句·其二
作者：趙世長
朝代：宋

莫恨東風翦拂遲。
送張無夢歸天台
作者：趙世長
朝代：宋

瓊臺卜幽隱，金液鍊真精。
冰雪形容古，煙霞意思清。
談玄通至道，養素達長生。
被詔離仙窟，安居入帝京。
唐虞迴聖眷，巢許讓高名。
抗節辭丹陛，歸心戀赤城。
再眠琪樹影，重聽瀑泉聲。
朝客多攀餞，天章復贈行。
令猷光史策，逸態傲公卿。
珍重青雲外，逍遙樂太平。
東池
作者：趙丙
朝代：宋

東池風物往來親，興在那能計酒巡。
塵外留心曾待月，壺中滿眼只知春。
小詩前後題青竹，幽夢尋常訪白蘋。
鷗鳥亦知今日恨，主人別得兩朱輪。
耆英會詩
作者：趙丙
朝代：宋

新春鼎洛燕英髦，主禮雍容下庶僚。
二相比肩官一品，十人華髮事三朝。
星階並列瞻台曜，尊酒時行挹斗杓。
東潁庸夫最無狀，也將顔面趁嘉招。
涼軒
作者：趙中逵
朝代：宋

虛涼奪炎暑，因此得佳名。
終日琴棋樂，四時風月清。
捲簾對山色，欹枕聽泉聲。
桃李新栽植，花開政已成。
遊紫麟峰
作者：趙令松
朝代：宋

千仞奇峰薄上清，葛洪於此尚留名。
紫麟瑞靄春風暖，白虎丹成夜月明。
點點蒼苔空有跡，菲菲芳草不聞聲。
高蹤回首今何在，山水猶含萬古情。
冬日居山
作者：趙令畤
朝代：宋

亂山深處過嚴凝，僻靜門鄰物外僧。
送客踏穿松徑雪，煮茶敲破石池冰。
朝垂簾幙寒慵卷，夜鎖樓臺靜懶登。
只待春來歸上國，杖藜吟出白雲層。
初到長安
作者：趙令畤
朝代：宋

來往長安未定居，暫將僧舍當吾廬。
空中說法憑鈴語，枕上朝饑聽木魚。
因果分明休問佛，行藏自信罷占書。
眼前一物真堪羨，百尺長楊水滿渠。
句·其一
作者：趙令畤
朝代：宋

我識之無常縮舌，君能競病且低頭。
句·其三
作者：趙令畤
朝代：宋

卧聽簷雨作宮商。
句·其二
作者：趙令畤
朝代：宋

酒成碧後方堪飲，花到白來元自香。
句·其五
作者：趙令畤
朝代：宋

羣峰競秀尖。
句·其四
作者：趙令畤
朝代：宋

紫蟹黄橙知有思，天教出向夜凉時。
同官李仲益贈張思仲家歌人團茶因題其封
作者：趙令畤
朝代：宋

色映宮姝粉，香傳漢殿春。
團團明月魄，却贈月中人。
天仙子
作者：趙令畤
朝代：宋

宿雨洗空臺榭瑩。下盡珠簾寒未定。花開花落幾番晴，春欲竟。愁未醒。池面杏花紅透影。一紙短書言不盡。明月清風還記省。玉樓香斷又天香，閒展興。臨好景。心似亂萍何處整。
失調名
作者：趙令畤
朝代：宋

臉薄難藏淚，眉長易覺愁。
好事近
作者：趙令畤
朝代：宋

急雨漲溪渾，小樹帶山秋色。輕棹暮天歸路，嫋芙蓉煙白。酒醒香冷夢迴時，蟲聲正悽絕。只覺小窗風月，與昨宵都別。
小重山
作者：趙令畤
朝代：宋

樓上風和玉漏遲。鞦韆庭院靜，百花飛。午窗才起暖金卮。勻面了，闌畔看春池。何事苦顰眉。碧雲春信斷，盡來時。鴛鴦遊戲鎮相隨。雲霧斂，新月掛天西。
小重山
作者：趙令畤
朝代：宋

雨霽風高天氣清。玉盤浮出海，轉空明。小窗簾影冷如冰。愁不寐，獨自傍階行。情似浪頭輕。一番銷欲盡，一番生。無言惆悵到參橫。人慾起，鵯鵊幾聲鳴。
思遠人
作者：趙令畤
朝代：宋

素玉朝來有好懷。一枝梅粉照人開。晴雲欲向杯中起，春色先從臉上來。深院落，小樓臺。玉盤香篆看徘徊。須知月色撩人恨，數夜春寒不下階。
方叔寓龍興仁王佛舍與公定道輔仲寶携酒肴納凉聯句十六韵
作者：趙令畤
朝代：宋

宿雨且初霽，微凉吹廣庭。
嘉賓忽相遇，午夢驚扣扃。
長松森翠影，修竹參青冥。
飄雲度空急，殘日穿林明。
幽牆隔江浦，遠嶼定風舲。
城市厭煩暑，山樊念伶俜。
角巾代公紱，草具踰侯鯖。
園實摘的皪，厨醖斟晶熒。
烹鮮縮頸大，海錯著器腥。
笑談得真樂，採擷逢幽馨。
雲陰剝初霽，夕嵐收遠青。
窗卧憶元亮，詩成懷景升。
日須河朔飲，當解高陽酲。
煩襟頓忘釋，嘉詠不少停。
闉闍發嚴鼓，穹碧垂繁星。
一笑跨鞍去，奚論楚人醒。
次韵晁以道嘲陳叔易得官入京
作者：趙令畤
朝代：宋

聞道諸公置齒牙，買韉賣展趁年華。
太平起隠無遺策，空盡嵩山處士家。
次韵陳履常汝陰久雪賑饑
作者：趙令畤
朝代：宋

坎壈中年坐廢人，老來貂鼎視埃塵。
鐵霜带面惟憂國，機穽當前不爲身。
發廩已康諸縣命，蠲逋一洗幾年貧。
歸來又掃寬民奏，慚愧毫端爾許春。
江樓閒望
作者：趙令畤
朝代：宋

紅塵無處不諠譁，獨上江樓四望賒。
泥水僧歸林下寺，待船人立渡頭沙。
雲藏島外啼猿樹，竹鎖橋邊賣酒家。
吟罷憑欄心更逸，海風吹斷暮天霞。
浣溪沙
作者：趙令畤
朝代：宋

一朵夢雲驚曉鴉。數枝春雨帶梨花。坐來殘月冷窗紗。釵鳳謾曾留得半，枕山猶是枕時斜。對花今日奈天涯。
浣溪沙
作者：趙令畤
朝代：宋

少日懷山老住山。一官休務得身閒。幾年食息白雲間。似我樂來真是少，見人忙處不相關。養真高靜出塵寰。
浣溪沙
作者：趙令畤
朝代：宋

槐柳春餘綠漲天。酒旗高插夕陽邊。誰家牆裡笑鞦韆。往事不堪樓上看，新愁多向曲中傳。此情銷得是何年。
浣溪沙
作者：趙令畤
朝代：宋

水滿池塘花滿枝。亂香深里語黃鸝。東風輕軟弄簾幃。日正長時春夢短，燕交飛處柳煙低。玉窗紅子鬥棋時。
浣溪沙
作者：趙令畤
朝代：宋

穩小弓鞋三寸羅。歌唇清韻一櫻多。燈前秀豔總橫波。指下鳴泉清杳渺，掌中迴旋小婆娑。明朝歸路奈情何。
浣溪沙
作者：趙令畤
朝代：宋

風急花飛晝掩門。一簾殘雨滴黃昏。便無離恨也銷魂。翠被任燻終不暖，玉杯慵舉幾番溫。個般情事與誰論。
滿庭芳
作者：趙令畤
朝代：宋

玉枕生涼，金缸傳曉，敗葉飛破清秋。雨餘翻浪，渺渺阻行舟。暫系汀洲側畔，風夜起、荻葉添愁。銀屏遠，龍香漸盡，還是夢揚州。更籌。何太永，當年情事，今日堪酬。最苦恨紅樓，笑我飄浮。為寄相思細字，教字字、愁蹙眉頭。淒涼久，漁人唱曉，隨月過橫溝。
秋
作者：趙令畤
朝代：宋

白藕作花風已秋，不堪殘睡更回頭。
晚雲带雨歸飛急，去作西窗一夜愁。
臨江仙
作者：趙令畤
朝代：宋

枝上粉香吹欲盡，依前庭院春風。更誰同繞摘芳叢。漏殘金獸冷，信斷錦屏空。看結燈花愁不睡，酒闌無夢相逢。淒涼長判一生中。不如雲外月，永夜在房櫳。
臨江仙
作者：趙令畤
朝代：宋

翠袖卷紗紅映肉，無風玉骨生寒。可堪新曉雨初殘。顰眉誰惱著，粉淚滴闌干。聞道謫仙歌妙語，新妝再發愁顏。霧簾雲幕薦金盤。筆間長借句，直莫放春還。
菩薩蠻
作者：趙令畤
朝代：宋

春風試手先梅蕊。頩姿冷豔明沙水。不受眾芳知。端須月與期。清香閒自遠。先向釵頭見。雪後燕瑤池。人間第一枝。
菩薩蠻
作者：趙令畤
朝代：宋

輕鷗欲下春塘浴。雙雙飛破春煙綠。兩岸野薔薇。翠籠薰繡衣。憑船閒弄水。中有相思意。憶得去年時。水邊初別離。
菩薩蠻
作者：趙令畤
朝代：宋

長淮渺渺寒煙白。憑闌人是霜臺客。詩句妙春豪。風雲不啻高。樽前人已老。餘恨連芳草。一曲酒醒時。梧桐月欲低。
虞美人
作者：趙令畤
朝代：宋

畫船穩泛春波渺。夕雨寒聲小。紫煙深處數峰橫。驚起一灘鷗鷺、照川明。西樓今夜歸期誤。恨入闌干暮。可堪春事滿春懷。不似珠簾新燕、早歸來。
蝶戀花
作者：趙令畤
朝代：宋

一夢行雲還暫阻。盡把深誠，綴作新詩句。幸有青鸞堪密付。良宵從此無虛度。兩意相歡朝又暮。爭奈郎鞭，暫指長安路。最是動人愁怨處。離情盈抱終無語。
蝶戀花
作者：趙令畤
朝代：宋

別後相思心目亂。不謂芳音，忽寄南來雁。卻寫花箋和淚卷。細書方寸教伊看。獨寐良宵無計遣。夢裡依稀，暫若尋常見。幽會未終魂已斷。半衾如暖人猶遠。
蝶戀花
作者：趙令畤
朝代：宋

卷絮風頭寒欲盡。墜粉飄香，日日紅成陣。新酒又添殘酒困。今春不減前春恨。蝶去鶯飛無處問。隔水高樓，望斷雙魚信。惱亂橫波秋一寸。斜陽只與黃昏近。
蝶戀花
作者：趙令畤
朝代：宋

夢覺高唐雲雨散。十二巫峰，隔斷相思眼。不為旁人移步懶。為郎憔悴羞郎見。青翼不來孤鳳怨。露失桃源，再會終無便。舊恨新愁無計遣。情深何似情俱淺。
蝶戀花
作者：趙令畤
朝代：宋

尺素重重封錦字。未盡幽閨，別後心中事。佩玉採絲文竹器。願君一見知深意。環玉長圓絲萬系。竹上斕斑，總是相思淚。物會見郎人永棄。心馳魂去神千里。
蝶戀花
作者：趙令畤
朝代：宋

屈指幽期惟恐誤。恰到春宵，明月當三五。紅影壓牆花密處。花陰便是桃源路。不謂蘭誠金石固。斂袂怡聲，恣把多才數。惆悵空回誰共語。只應化作朝雲去。
蝶戀花
作者：趙令畤
朝代：宋

庭院黃昏春雨霽。一縷深心，百種成牽繫。青翼驀然來報喜。魚箋微諭相容意。待月西廂人不寐。簾影搖光，朱戶猶慵閉。花動拂牆紅萼墜。分明疑是情人至。
蝶戀花
作者：趙令畤
朝代：宋

懊惱嬌痴情未慣。不道看看，役得人腸斷。萬語千言都不管。蘭房跬步如天遠。廢寢忘餐思想遍。賴有青鸞，不必憑魚雁。密寫香箋論繾綣。春詞一紙芳心亂。
蝶戀花
作者：趙令畤
朝代：宋

數夕孤眠如度歲。將謂今生，會合終無計。正是斷腸凝望際。雲心捧得嫦娥至。玉困花柔羞抆淚。端麗妖嬈，不與前時比。人去月斜疑夢寐。衣香猶在妝留臂。
蝶戀花
作者：趙令畤
朝代：宋

欲減羅衣寒未去。不卷珠簾，人在深深處。紅杏枝頭花幾許。啼痕止恨清明雨。盡日沈煙香一縷。宿酒醒遲，惱破春情緒。飛燕又將歸信誤。小屏風上西江路。
蝶戀花
作者：趙令畤
朝代：宋

碧沼鴛鴦交頸舞。正恁雙棲，又遣分飛去。灑翰贈言終不許。援琴請盡奴衷素。曲未成聲先怨慕。忍淚凝情，強作霓裳序。彈到離愁悽咽處。弦腸俱斷梨花雨。
蝶戀花
作者：趙令畤
朝代：宋

錦額重簾深幾許。繡履彎彎，未省離朱戶。強出嬌羞都不語。絳綃頻掩酥胸素。黛淺愁紅妝淡佇。怨絕情凝，不肯聊回顧。媚臉未勻新淚汙。梅英猶帶春朝露。
蝶戀花
作者：趙令畤
朝代：宋

鏡破人離何處問。路隔銀河，歲會知猶近。只道新來消瘦損。玉容不見空傳信。棄擲前歡俱未忍。豈料盟言，陡頓無憑準。地久天長終有盡，綿綿不似無窮恨。
蝶戀花
作者：趙令畤
朝代：宋

麗質仙娥生月殿。謫向人間，未免凡情亂。宋玉牆東流美盼。亂花深處曾相見。密意濃歡方有便。不奈浮名，旋遣輕分散。最恨多才情太淺。等閒不念離人怨。
被責三十年蒙恩召還行在方駐蹕錢塘書呈子常侍郎
作者：趙令畤
朝代：宋

三十餘年一夢同，向來朝士盡沈空。
如今白首趨行闕，不是當年長樂鐘。
西江月
作者：趙令畤
朝代：宋

人世一場大夢，我生魔了十年。明窗千古探遺編。不救飢寒一點。更被維摩老子，不教此處容言。爐薰清炷坐安禪。物物頭頭顯現。
贈陳處士
作者：趙令畤
朝代：宋

疏慵任過少年時，名利難交遠近知。
一洞落花春病酒，滿樓明月夜吟詩。
展編海曲菰蒲葉，杖剪嵩陽楖栗枝。
却話東林擬重去，伴僧閑逸白蓮池。
跋太白醉草
作者：趙令畤
朝代：宋

雖自九天分派，不與萬李同林。
步處雷驚電繞，空餘翰墨窺尋。
鷓鴣天
作者：趙令畤
朝代：宋

可是相逢意便深。為郎巧笑不須金。門前一尺春風髻，窗內三更夜雨衾。情渺渺，信沈沈。青鶯無路寄芳音。山城鐘鼓愁難聽，不解襄王夢裡尋。
鷓鴣天
作者：趙令畤
朝代：宋

麝髮雕爐小袖籠。天教我被此時同。櫞經雪重香方滿，菊到秋深色自濃。船檻內，月明中。插花歸去莫匆匆。人生更在艱難內，勝事年來不易逢。
李伯紀丞相挽詩·其一
作者：趙令衿
朝代：宋

道大終爲累，功高反被疑。
恨無長日月，寶此大蓍龜。
鼓咽空山暮，風酸落木悲。
弔喪哀不及，頼有哭公詩。
李伯紀丞相挽詩·其三
作者：趙令衿
朝代：宋

氣量吞雲夢，風流冠習池。
致君雖素定，濟衆未全釐。
傒望金甌詔，俄摧玉樹枝。
天心殊莫曉，神物失扶持。
李伯紀丞相挽詩·其二
作者：趙令衿
朝代：宋

相位期三入，人心望一新。
名稱高世表，器識自天真。
孰謂仁人壽，空憐吾道貧。
彼蒼如有意，應百贖其身。
李伯紀丞相挽詩·其四
作者：趙令衿
朝代：宋

鯨路心猶望，龍門迹已荒。
樓成上霄漢，書擬奏明光。
賤子無賢譽，先生獨薦揚。
凜然生氣在，誰謂哲人亡。
泉南花木
作者：趙令衿
朝代：宋

偶然遊宦刺桐城，兩見南薰荔子生。
欲別北樓還小立，留題雲榭豈無情。
贈鵝湖上人
作者：趙令衿
朝代：宋

三年四度到鵝湖，山水娛人道不孤。
最是可人快心目，曉風殘月弄菰蒲。
子瞻和予致齋詩有端向甕間尋吏部老來惟欲醉爲鄉之句因送薄酒兼成斐章冀發笑也
作者：趙令鑠
朝代：宋

古人醉以酒，蓋亦有所寓。
一飲百憂忘，陶陶朝復暮。
公欲醉爲鄉，甕間尋吏部。
惜取青銅錢，濁醪安足酤。
敢竊好事名，聊資子雲具。
巧手斧鼻端，此情知有素。
子瞻辭免起居之命令鑠復用前韵一首以勉之
作者：趙令鑠
朝代：宋

登州與儀曹，到官如旅寓。
螭陛鳳凰池，翱翱未云暮。
冰雪照人清，黄色盈中部。
譬如千日釀，一宿陋清酤。
載筆無多時，公真濟時具。
歎息賀德基，猶知我尸素。
一落索
作者：趙以夫
朝代：宋

露蕊香肌嬌秀。燕脂微透。蕊宮仙子駕祥鸞，被風捲、霞衣皺。輕翦倩他紅袖。簪來盈首。直須沈醉此花前，怕花到、明朝瘦。
二郎神
作者：趙以夫
朝代：宋

一江淥淨，算閱盡、燕鴻來去。便系日繩長，修蟾斧妙，教駐韶華未許。白白紅紅多多型，問底事、東皇無語。但碧草煙淡，落花流水，不堪回佇。晴雨。陡寒乍熱，清陰庭戶。任詩卷拋荒，棋秤休務，寂寞風簾舞絮。我酌君斟，我詞君唱，誰似卿卿簫史。拼酩酊，斷送春歸，恰好聽鳩呼婦。
二郎神
作者：趙以夫
朝代：宋

野塘暗碧，漸點點、翠鈿明鏡。想晝永珠簾，人閒金屋，時倚妝臺照影。睡起闌干凝思處，漫數盡、歸鴉棲暝。知月下鶯黃，雲邊蛾綠，為誰低整。曾倩。雁傳鵲報，心期千定。奈柳絮浮雲，桃花流水，長是參差不併。莫怨春歸，莫愁柘老，蠶已三眠將醒。腸斷句，枉費丹青，漠漠水遙煙回。
句
作者：趙以夫
朝代：宋

片雲不隔梅花月。
大
作者：趙以夫
朝代：宋

正綠陰濃，鶯聲懶，庭院輕寒煙薄。天然花富貴，逞夭紅殷紫，疊葩重萼。醉豔酣春，妍姿浥露，翠羽輕明如削。檀心鴉黃嫩，似離情愁緒，萬絲交錯。更銀燭相輝，玉瓶微浸，宛然京洛。朝來風雨惡。拍僝僽、低張青油幕。便好倩、佳人插帽，貴客傳箋，趁良辰、賞心行樂。四美難並也，須拼醉、莫辭杯勺。被花惱、情無著。長笛何處，一笑江頭高閣。極暮水雲漠漠。
天香
作者：趙以夫
朝代：宋

蜀錦移芳，巫雲散彩，天孫翦取相寄。金屋看承，玉臺凝盼，尚憶舊家風味。生香絕豔，說不盡、天然富貴。臉嫩渾疑看損，肌柔只愁吹起。花神為誰著意。把韶華、總歸姝麗。可是老來心事，不成春思。卻羨宮袍仙子。調曲曲清平似翻水。笑囑東風，殷勤勸醉。
孤鸞
作者：趙以夫
朝代：宋

江南春早。問江上寒梅，佔春多少。自照疏星冷，祗許春風到。幽香不知甚處，但迢迢、滿汀菸草。回首誰家竹外，有一枝斜好。記當年、曾共花前笑。念玉雪襟期，有誰知道。喚起羅浮夢，正參橫月小。淒涼更吹塞管，漫相思，鬢華驚老。待覓西湖半曲，對霜天清曉。
小重山
作者：趙以夫
朝代：宋

一種分香自月宮。人間清絕處，小山叢。誰將仙米擲虛空。丹砂碎，糝遍碧雲中。好是竇家風。年年秋色裡，又香濃。風流全在主人翁。青青鬢，相映臉潮紅。
尾犯
作者：趙以夫
朝代：宋

長嘯躡高寒，回首萬山，空翠零亂。渺渺清秋，與斜陽天遠。引光祿、清吟興動，憶龍山、舊遊夢斷。夾衣初試，破帽多情，自笑霜蓬短。黃花長好在，一俯仰、節物驚換。紫蟹青橙，覓東籬幽伴。感今古、風悽霜冷，想關河、煙昏月淡。舉杯相屬，殷勤更把茱萸看。
徵招
作者：趙以夫
朝代：宋

玉壺凍裂琅玕折，駸駸逼人衣袂。暖絮張空飛，失前山橫翠。欲低還又起。似妝點、滿園春意。記憶當時，剡中情味，一溪雲水。天際。絕行人，高吟處，依稀灞橋鄰里。更翦翦梅花，落雲階月地。化工真解事。強勾引、老來詩思。楚天暮，驛使不來，悵曲闌獨倚。
憶舊遊慢
作者：趙以夫
朝代：宋

愛東湖六月，十里香風，翡翠鋪平。誤入紅雲裡，似當年太乙，約我尋盟。葉舟盪漾寒碧，分得一襟冰。漸際晚輕陰，修蒲舞綠，倦柳梳青。娉婷。黯無語。想怨女三千，長日宮庭。六六闌干曲，有玉兒才貌，誰與看承。柔情一點無奈，頻付酒杯行。到夜靜人歸，涼蟾自照鷗鷺汀。
憶舊遊慢
作者：趙以夫
朝代：宋

望紅渠影裡，冉冉斜陽，十里堤平。喚起江湖夢，向沙鷗住處，細說前盟。水鄉六月無暑，寒玉散清冰。笑老去心情，也將醉眼，鎮為花青。亭亭。步明鏡，似月浸華清，人在秋庭。照夜銀河落，想粉香溼露，恩澤初承。十洲縹緲何許，風引彩舟行。尚憶得西施，餘情嫋嫋煙水汀。
探春慢
作者：趙以夫
朝代：宋

南國收寒，東郊放暖，條風初回臺榭。小燕橫釵，鬧蛾低鬢，根底吳娃妖冶。纖手傳生菜，向人道、新春來也。莫須沈醉樽前，這些風景無價。長記年年此日，迎著個牛兒，彩鞭羞打。颭颭金幡，星星華髮，得似家山閒暇。都把心期事，待問訊、柳邊花下。簫鼓聲中，溫存小樓深夜。
探春慢
作者：趙以夫
朝代：宋

寶勝賓春，華燈照夜，窮冬渾然如客。爐焰鱗紅，杯深翡翠，早減三分寒力。一笑團欒處，恰喜得、雪消風息。苔枝數蕊明珠，恍疑香麝初拆。懊恨東君無準，甚朝做重陰，暮還晴色。喚燕呼鶯，雕花鏤葉，機巧可曾休得。靜裡無窮意，漫看盡、紛紛紅白。且聽新腔，紅牙玉纖低拍。
探春慢
作者：趙以夫
朝代：宋

屑璐飄寒，鏤金獻巧，妝成水晶亭榭。飛絮悠揚，散花零亂，絕勝翠嬌紅冶。粉豔嘻嘻道，盡飛上、使君鬚也。多情莫笑衰翁，舊時梁苑聲價。窗外小梅羞澀，倩羯鼓尊前，慢敲輕打。鯨海停波，鶴譙賓月，贏得殘年清暇。心事知誰會，但夢繞、越王城下。白玉青絲，且同醉吟春夜。
摸魚兒
作者：趙以夫
朝代：宋

古城陰、一川新浸，天然塵外幽絕。誰家幻出千機錦，疑是蕊仙雲織。環燕席。便縱有萬花，此際無顏色。清風兩腋。炯玉樹森前，碧筒滿注，共作醉鄉客。長堤路，還憶西湖景物。遊船曾點空碧。當時總負凌雲氣，俯仰頓成今昔。愁易極。更對景銷凝，悵望天西北。歸來日夕。但展轉無眠，風櫺水館，冷浸五更月。
暗香
作者：趙以夫
朝代：宋

冰花炯炯。記那回占斷，春風鰲頂。獨抱寒香，得意西湖酒初醒。為問玉堂富貴，爭得似、山中深靚。向歲晚，竹翠松蒼，閒伴一枝冷。南浦，水萬頃。想月溼斷磯，雲弄疏影。粉英落盡。孤鶴長鳴夜方永。將見青青似豆，又迤邐、傳黃風景。聽報道、催去也，再調玉鼎。
桂枝香
作者：趙以夫
朝代：宋

水天一色。正四野秋高，千古愁極。多少黃花密意，付他歡伯。樓前馬戲星球過，又依稀、東徐陳跡。一時豪俊，風流濟濟，酒朋詩敵。畫不就、江東暮碧。想閱盡千帆，來往潮汐。菸草萋迷，此際為誰心惻。引杯撫劍憑高處，黯消魂、目斷天北。至今人笑，新亭坐間，淚珠空滴。
桂枝香
作者：趙以夫
朝代：宋

青霄望極。際萬里月明，無點雲色。一片冰壺世界，水鄉先得。年年客裡驚秋半，倚西風、鬢華吹白。覓閒無路，相逢且醉，好天涼夕。聽曲曲、仙韶促拍。趁畫舸飛空，雪浪翻激。行樂風流，暗省舊時京國。插空翠巇連星麓，但波痕、浮動金碧。不如歸去，扁舟五湖，釣竿漁笛。
水調歌·水調
作者：趙以夫
朝代：宋

競渡楚鄉事，誇勝錦纏頭。湖光淥淨，轉勝雪浪舞潛虯。剛道琉璃寶苑，移作水晶珠闕，鰲頂出中流。一釣驚天地，能動此心不。活千年，封萬戶，等虛舟。渺然身世，煙水浩蕩一沙鷗。聽得長淮風景，喚起離騷往恨，杜若滿汀洲。相對老榕下，五月已先秋。
疏影
作者：趙以夫
朝代：宋

晴空漠膜。怪雪來底處，飄滿籬落。元是花神，管領春風，幽香忽遍林壑。玉仙緩轡江城路，全不羨、揚州東閣。似天教、瑤佩瓊裾，薦與翠尊冰勺。聞道兒童好語，豐年瑞覆鬥，佔取紅萼。驛使飛馳，羹鼎安排，速趁良辰行樂。聯鑣一一清都客，也肯把、山翁同約。醉歸來、夢斷西窗，怕聽麗譙悲角。
秋蕊香
作者：趙以夫
朝代：宋

一夜金風，吹成萬粟，枝頭點點明黃。扶疏月殿影，雅澹道家裝。阿誰倩、天女散濃香。十分燻透霓裳。徘徊處，玉繩低轉，人靜天涼。底事小山幽詠，渾未識清妍，空自情傷。憶佳人、執手訴離湘。招蟾魄、和酒吸秋光。碧雲日暮何妨。惆悵久，瑤琴微弄，一曲清商。
芙蓉月
作者：趙以夫
朝代：宋

黃葉舞碧空，臨水處、照眼紅苞齊吐。柔情媚態，佇立西風如訴。遙想仙家城闕，十萬綠衣童女。雲飄緲，玉娉婷，隱隱綵鸞飛舞。樽前更風度。記天香國色，曾佔春暮。依然好在，還伴清霜涼露。一曲闌干敲遍，悄無語。空相顧。殘月淡，酒闌時、滿城鐘鼓。
芰荷香
作者：趙以夫
朝代：宋

倚晴空。愛湖光瀲灩，樓影青紅。彩絲金黍，水邊還又相逢。懷沙人問，二千年、猶帶酸風。騷人灑墨香濃。幽情要眇，雅調惺鬆。天上菖蒲五色，倩摻摻素手，分入雕鍾。新歡往恨，一時付與歌童。斜陽正好，且留連、休要匆匆。應須倒盡郫筒。歸鞭笑指，月掛蒼龍。
荔枝香近·荔枝香
作者：趙以夫
朝代：宋

翡翠叢中，萬點星球小。怪得鼻觀香清，涼館薰風透。冰盤快剝輕紅，滑凝水晶皺。風姿，姑射仙人正年少。紅塵一騎，曾博妃子笑。休比葡萄，也盡壓江瑤倒。詩情放逸，更判瓊漿和月酹。細度冰霜新調。
薄媚
作者：趙以夫
朝代：宋

桂香消，梧影瘦，黃菊迷深院。倚西風，看落日，長江東去如練。先生底事，有賦飄然。剛到為田園。獨醒何為，持杯自勸。未能免。休把茱萸吟玩。但管年年健。千古事、幾憑闌。吾生早、九十強半。歡娛終日，富貴何時，一笑醉鄉寬。倒載歸來，迴廊月滿。
虞美人
作者：趙以夫
朝代：宋

天涼來傍荷花飲。攜手看雲錦。城頭玉漏已三更。耳畔微聞新雁、幾聲聲。蘭膏影裡春山秀。久立還成皺。酒闌天外月華流。我醉欲眠、卿且去來休。
虞美人
作者：趙以夫
朝代：宋

素娥冷淡愁無奈。小作施朱態。霓裾霞佩下瑤臺。一朵綠雲圍繞、送春來。玄霜搗盡丹砂就。拼醉長生酒。羨君幽壑狎流年。把住西風長對、廣寒仙。
西江月
作者：趙以夫
朝代：宋

幾點垂垂北斗，一床悄悄西風。山河天地點塵空。月殿蟾蜍欲動。舌本瓊漿甘徹，鼻端玉蕊香通。棋邊切莫笑衰翁。個裡本來空洞。
角招
作者：趙以夫
朝代：宋

曉風薄。苔枝上、翦成萬點冰萼。暗香無處著。立馬斷魂，晴雪籬落。橫溪略彴。恨寄驛、音書遼邈。夢繞揚州東閣。風流舊日何郎，想依然林壑。離索。引杯自酌。相看冷淡，一笑人如削。水雲寒漠漠。底處群仙，飛來霜鶴。芳姿綽約。正月滿、瑤臺珠箔。徙倚闌干寂寞。盡分付，許多愁，城頭角。
詠蘭
作者：趙以夫
朝代：宋

一朵俄生几案光，尚如逸士氣昂藏。
秋風試與平章看，何似當時林下香。
賀新郎
作者：趙以夫
朝代：宋

春事渾如客。趁新晴、花驄驕駿，紵衫輕窄。臘甕初傾光欲動，笑把黃甘旋擘。更喜得、酒朋詩敵。陶寫襟懷觴詠裡，似風流、王謝當年集。忘爾汝，任爭席。疏簾畫舫梅妝白。看斜陽、波心鏡面，照伊顏色。飄緲笙歌天上譜，一刻千金莫惜。誰通道、高樓佔得。柳外暝煙人去也，但月鉤、冷浸闌干溼。知過了，幾寒食。
賀新郎
作者：趙以夫
朝代：宋

滿酌蓬萊酒。最苦是、中年作惡，送人時候。一夜朔風吹石裂，驚得梅花也瘦，更衣袂、嚴霜寒透。捲起潮頭無丈尺，甚扁舟、拍上三江口。明月冷，載歸否。分攜欲折無垂柳。但層樓徙倚，兩眉空皺。海闊天高無處問，萬事不堪回首。況目斷、孤鴻去後。玉樣松鱸今正美，想子真、微笑還招手。且為我，飲三鬥。
賀新郎
作者：趙以夫
朝代：宋

碾破長空綠。看銀蟾、一輪似水，照人清獨。縹緲風搖環佩碎，疑是英莖妙曲。忽散作、天花芬馥。帝子雙雙來洞戶，炯肌膚、冰雪顏如玉。愁易老，意難足。楚江萬頃疏湯沐。想佳人，依然攜手，碧雲修竹。蔥蒨玲瓏方寸許，清過千重夏木。速就我、同傾湘醁。追憶蘭亭當日事，盡淒涼、也勝盧仝屋。應不到，羨金谷。
賀新郎
作者：趙以夫
朝代：宋

草色庭前綠。掩重門、國香伴我，畫簾幽獨。無奈薰風吹綠綺，閒理離騷舊曲。覺鼻觀、微聞清馥。可是花神嫌冷淡，碧叢中、炯炯駢雙玉。相對久，各歡足。冰姿帶露如新沐。想當年、夷齊二子，獨清孤竹。千古英雄塵土盡，凜凜西山雲木。總付與、一尊醽醁。學得漢宮嬌姊妹，便承恩、貯向黃金屋。終不似，在空谷。
賀新郎
作者：趙以夫
朝代：宋

葵扇秋來賤。阿誰知、初回輕暑，又教題遍。不是琵琶知音少，無限如簧巧囀。倩說似、長門休怨。莫把蛾眉與人妒，但疏梅、淡月深深院。臨寶鑑，欲妝懶。少時聲價傾粱苑。到中年，也曾落魄，霧收雲卷。待入漢庭金馬去，灑筆長江滾滾。好留取、才名久遠。過眼榮華俱塵土，聽關睢、盈耳離騷婉。歌不足，為嗟嘆。
賀新郎
作者：趙以夫
朝代：宋

載酒陽關去。正西湖、連天菸草，滿堤晴絮。採翠擷芳遊冶處，應和嬌弦豔鼓。看柳外、畫船無數。萬傾琉璃渾鏡淨，陡風波、洶洶魚龍舞。談笑裡，遽如許。流觴滿引澆離緒。便東西、斜陽立馬，綠波前浦。自是蓴鱸高興動，恰值春山杜宇。漫回首、軟紅香霧。咫尺佳人千里隔，望空江、明月橫洲渚。清夢斷，恨如縷。
青玉案
作者：趙以夫
朝代：宋

水亭橫枕荷花浦。覺水面、香來去。亭上佳人云態度。天然嬌韻，十分撋就，唱盡黃金縷。耳邊低道清無暑。我欲卿卿卿且住。自笑風情衰幾許。一床明月，五更殘夢，不到陽臺路。
龍山會
作者：趙以夫
朝代：宋

九日無風雨。一笑憑高，浩氣橫秋宇。群峰青可數。寒城小、一水縈迴如縷。西北最關情，漫遙指、東徐南楚。黯銷魂，斜陽冉冉，雁聲悲苦。今朝黃菊依然，重上南樓，草草成歡聚。詩朋休浪賦。舊題處、俯仰已隨塵土。莫放酒行疏，清漏短、涼蟾當午。也全勝、白衣未至，獨醒凝佇。
龍山會
作者：趙以夫
朝代：宋

佳節明朝九。彩舫凌虛，共醉西風酒。湖光藍滴透。雲浪碎、巧學波紋吹皺。碧落杳無邊，但玉削，千峰寒瘦。留連久，秋容似洗，月華如晝。回頭南楚東徐，暝靄蒼煙，處處空刁斗。山公今健否。功名事、付與年時交舊。白髮苦欺人，尚堪插、黃花盈首。歸去也、東籬好在，覓淵明友。
龍山會
作者：趙以夫
朝代：宋

重整登高屐。群玉峰頭，萬里秋無極。遠山青欲滴。新雁過、飄緲孤雲天北。煙入小橋低，水痕退、寒流澄碧。對佳辰，驚心客裡，鬢絲堪摘。風流晉宋諸賢，騎臺龍山，俯仰皆陳跡。憑闌看落日。嗟往事、唯有黃花如昔。醉袖舞西風，任教笑、參差鳧舄。但回首、東籬久負，有誰知得。
冬至祀先有感
作者：趙仲修
朝代：宋

井臼辛勤又一年，仗誰齎恨到重泉。
離騷空紀高陽後，藍縷過如蚡冒前。
終亦有人分鼠璞，只今無俸置豚肩。
男兒七尺鬚如戟，獨掩蓬蒿掃紙錢。
福勝院
作者：趙仲藏
朝代：宋

千騎踏清霜，東游古道場。
雲籠山骨秀，風引水聲長。
曉日依稀暖，寒花取次香。
後隨吹管急，空谷答宮商。
上竺真辯師
作者：趙企
朝代：宋

一別支公僅兩年，山房高隠尚恬然。
心清已澈靈泉奧，行峻應磨峭壁堅。
俗眼不來青障裏，孤峰誰認白雲邊。
更期香火深寒夜，坐使飛花墜九天。
別天台
作者：趙企
朝代：宋

携家隠青山，青山不我留。
遣我出山去，再拜辭丹丘。
王命急星火，駕言促西游。
朝游白雲城，暮宿黄花洲。
佳人牽我衣，挽斷不回頭。
路傍立樵叟，問我何所求。
長安美少年，氣概凌清秋。
鸞臺與鳳閣，一一皆俊游。
掉臂爾欲往，獨不愧且羞。
此言真吾藥，口訥不易酬。
我本麋鹿性，直與山林投。
云何就冷局，歲月空悠悠。
願公看我還，長歌賦歸休。
句·其一
作者：趙企
朝代：宋

愁從竹葉杯中去，老向菱花鏡裏來。
句·其三
作者：趙企
朝代：宋

青鏡不覽一兩日，白髮又添三四莖。
句·其二
作者：趙企
朝代：宋

幾夜已生蝴蝶夢，三年辜負鷓鴣班。
句·其五
作者：趙企
朝代：宋

四山來不斷，一水去無窮。
句·其四
作者：趙企
朝代：宋

青燈影冷棋三戰，紅火爐溫酒一盃。
失調名
作者：趙企
朝代：宋

聞道南丹風土美。流出濺濺五溪水。威儀盡識漢君臣，衣冠已變□番子。凱歌還、歡聲載路。一曲春風裡。不日萬年觴，猺人北面朝天子。
孤山觀雪·其一
作者：趙企
朝代：宋

莫謂湖山景，尋常總一般。
欲窮清勝處，須向雪中看。
孤山觀雪·其二
作者：趙企
朝代：宋

乘興尋幽不怕寒，喜將山水雪中看。
等閑哦出西湖句，自有清新上筆端。
宿普圓寺二首·其一
作者：趙企
朝代：宋

芒鞋侵曉踏青霜，九里松陰引興長。
雲霧淺深山變態，風烟舒卷水晶光。
千岩寒月籠疏薄，一笛西風度渺茫。
短艇不來人意懶，誰知搔首正相望。
宿普圓寺二首·其二
作者：趙企
朝代：宋

仙巾鶴氅與雲輕，晚出岩梯最上層。
複複隴頭歸去雁，陰陰松下遠來僧。
風吹寒水光成疊，木落重巒碧有稜。
行到湖邊歸興盡，畫橋臨水與誰凭。
感皇恩
作者：趙企
朝代：宋

騎馬踏紅塵，長安重到。人面依前似花好。舊歡才展，又被新愁分了。未成雲雨夢，巫山曉。千里斷腸，關山古道。回首高城似天杳。滿懷離恨，付與落花啼鳥。故人何處也，青春老。
櫻桃
作者：趙企
朝代：宋

王母階前種幾株，水晶簾外看如無。
只應漢武金盤上，瀉得珊珊白露珠。
泛湖晚歸
作者：趙企
朝代：宋

日脚掩西山，四面烟光起。
片月落湖心，照破琉璃髓。
水面天光闊，孤烟暝不收。
休瞻一鈎月，挂起旅人愁。
泛舟晚出北關
作者：趙企
朝代：宋

舟泛寒塘靜，人歸一葉間。
影疏行處柳，青遠望中山。
道在身從老，詩窮意覺閑。
到家秋斂足，有謂掩柴關。
秋日泛西湖
作者：趙企
朝代：宋

湖光山色共爭秋，一點塵埃無覓處。
沉沉水底見青天，畫舸直疑天上去。
萍
作者：趙企
朝代：宋

斑斑染黛色差勻，個個微圓類綠萍。
不比榆錢鋪砌白，未饒荷葉點溪青。
陶鎔盡出春工巧，磨就多應雨夜零。
好與詩人買風月，何妨積貯滿空庭。
雞冠花
作者：趙企
朝代：宋

秋光及物眼猶迷，著葉婆娑擬碧雞。
精采十分佯欲動，五更只欠一聲啼。
題兜率寺
作者：趙企
朝代：宋

一到巾山眼界寬，招提直在翠微間。
黄鸝過處金穿柳，白鷺飛時雪點山。
漁艇兩三隨月上，海帆八九趁潮還。
歸時聽得梅花角，落日西城未掩關。
題北山松軒
作者：趙企
朝代：宋

萬木有榮謝，此松無盛衰。
夢闌秋韵起，棋罷午陰移。
般匠顧不顧，秦君知未知。
亭亭高節在，看取雪霜時。
題石橋
作者：趙企
朝代：宋

紺宇凌雲接太和，縈迴委曲過山阿。
靈峰散彩祥光滿，寶盞浮花景象多。
瀑布迅從雙澗落，禪徒爭向一梁過。
何當擺脫塵埃路，洗去人間萬事磨。
題順感院
作者：趙企
朝代：宋

一上危梯一解顔，重崗複嶺四周環。
山川盡出登臨外，天地都歸俯仰間。
飛鳥直隨雙目斷，遊雲長與片心閒。
文書了却無餘事，日午須來日落還。
題顯孝南山寺
作者：趙企
朝代：宋

背日西來眼界明，隔溪遙見梵王城。
旌旗夾道蔽山影，笳鼓入林聞谷聲。
青鳥向人疑有意，白雲迎客不無情。
夕陽臨水共歸去，明日紛紛塵事生。
句
作者：趙伯光
朝代：宋

誰云嶺外皆炎熱，此是西南第一州。
棲霞寺
作者：趙伯晟
朝代：宋

棲霞境界何清壯，嶽立五峰如列障。
三徵不復見高人，千刻尚能瞻寶相。
摩空老木韻秋聲，雲屋天巖滿意行。
夜闌風定月將午，門外呦呦聞鹿鳴。
梅花
作者：趙伯泌
朝代：宋

綽約冰姿傍短牆，天香應不讓花王。
雪光相映精神爽，月色深籠意味長。
惟契竹松敦晚節，不隨桃李競春芳。
漫將玉笛風前弄，留取宮人學漢妝。
初夏遣悶三絕·其一
作者：趙伯溥
朝代：宋

何事東皇不暫延，祝融今日遽當權。
匡床睡起渾無語，一握薰風入五絃。
初夏遣悶三絕·其三
作者：趙伯溥
朝代：宋

運行南陸赤精然，閣外新篁籜未蠲。
冉冉綠陰剛晝永，焦桐謾欲繼薰絃。
初夏遣悶三絕·其二
作者：趙伯溥
朝代：宋

日脚初長雨滿川，杜鵑聲老夕陽天。
予心底慍難爲解，故向南風奏管弦。
宿齋堂
作者：趙伯溥
朝代：宋

燈前孤影弔焭焭，爲憶親恩未有窮。
夜半子規啼血處，陡聞澗底鼓松風。
讀先大人伐金遺疏
作者：趙伯溥
朝代：宋

□□無情不可親，年年遣使浪填津。
武侯會有兩篇表，讀罷令人淚滿巾。
句
作者：趙伯琳
朝代：宋

爲嫌陶令醉，來伴屈原醒。
登南山
作者：趙伯純
朝代：宋

少陵雲間詩，重巖班菊蕊。
二章刻巖腹，千載今可視。
題安陽山
作者：趙伾
朝代：宋

突兀當空勢不羣，嶄然頭角起祥氛。
毗陵自古多英傪，可信孤峰解主文。
小重山
作者：趙佶
朝代：宋

羅綺生香嬌上春。金蓮開陸海，豔都城。寶輿回望翠峰青。東風鼓，吹下半天星。萬井賀昇平。行歌花滿路，月隨人。龍樓一點玉燈明。簫韶遠，高宴在蓬瀛。
探春令
作者：趙佶
朝代：宋

簾旌微動，峭寒天氣，龍池冰泮。杏花笑吐香猶淺。又還是、春將半。清歌妙舞從頭按。等芳時開宴。記去年、對著東風，曾許不負鶯花願。
月上海棠
作者：趙佶
朝代：宋

孟婆且與我、做些方便。
滿庭芳
作者：趙佶
朝代：宋

寰宇清夷，元宵遊豫，為開臨御端門。暖風搖曳，香氣靄輕氛。十萬鉤陳燦錦，鈞臺外、羅綺繽紛。歡聲裡，燭龍銜耀，黼藻太平春。靈鰲，擎採岫，冰輪遠駕，初上祥雲。照萬宇嬉遊，一視同仁。更起維垣大第，通宵宴、調燮良臣。從茲慶，都俞庚載，千歲樂昌辰。
燕山亭
作者：趙佶
朝代：宋

裁翦冰綃，打疊數重，冷淡燕脂勻注。新樣靚妝，豔溢香融，羞殺蕊珠宮女。易得凋零，更多少、無情風雨。愁苦。閒院落淒涼，幾番春暮。憑寄離恨重重，這雙燕，何曾會人言語。天遙地遠，萬水千山，知他故宮何處。怎不思量，除夢裡、有時會去。無據。和夢也、有時不做。
臨江仙
作者：趙佶
朝代：宋

過水穿山前去也，吟詩約句千餘。淮波寒重雨疏疏。煙籠灘上鷺，人買就船魚。古寺幽房權且住，夜深宿在僧居。夢魂驚起轉嗟吁。愁牽心上慮，和淚寫回書。
醉落魄·一斛珠
作者：趙佶
朝代：宋

無言哽噎。看燈記得年時節。行行指月行行說。願月常圓，休要暫時缺。今年華市燈羅列。好燈爭柰人心別。人前不敢分明說。不忍抬頭，羞見舊時月。
金蓮繞鳳樓
作者：趙佶
朝代：宋

絳燭朱籠相隨映。馳繡轂、塵清香襯。萬金光射龍軒瑩。繞端門、瑞雷輕振。元宵為開聖景。嚴敷坐、觀燈錫慶。帝家華英乘春興。搴珠簾、望堯瞻舜。
白府真君
作者：趙傑之
朝代：宋

卓茂當年政術優，治聲終不似賢侯。
顯幽一致施仁化，廟食中山卒未休。
釣鼇亭
作者：趙傑之
朝代：宋

天地分來萬古多，鰲魚背穩駕山河。
亭前見說高人釣，池上那聞漁父歌。
四面青峰環秀色，一灣綠水漾清波。
誰能掣斷黄金索，終日持竿怎奈何。
題張家店壁
作者：趙像之
朝代：宋

舍策投牀睡便濃，覺來凉葉動西風。
驚秋念遠無窮意，客裏誰知此夜同。
題江湖偉觀
作者：趙元清
朝代：宋

鳳舞龍飛王氣蟠，兩都賦在一闌干。
伍員不死江潮壯，西子如生越水寒。
春日百花連上苑，秋風落葉滿長安。
錢塘盡占東南美，河洛何人著眼看。
夷陵道上
作者：趙元魚
朝代：宋

山麓林梢烟翠橫，寒天日色半陰晴。
道邊廢宅空椽瓦，巖下居人困甲兵。
破膽每驚腰劍客，傷弓時怯羽書聲。
癡兒弱女渾多病，留寄鄉村念爾情。
書富陽驛壁
作者：趙元魚
朝代：宋

少年書劍幾經過，沽酒譚文還自歌。
今日重來春意閙，老梅枝上着花多。
淳熙壬寅烏石山別□□嗣老禪師
作者：趙公廙
朝代：宋

箇裏靈山處處通，本無來往與西東。
臨行一句如何會，烏石山頭撞曉風。
奉和郭使君遊光福寺雲閒閣二十韻
作者：趙公碩
朝代：宋

南龕幾百年，古木闞雲掩。
崖傾千仞垂，路縣一線險。
飛𤜴喜曾巔，羸驂怯虛塹。
楓葉紅斕斑，松□翠摇颭。
石皴風雨剝，殿古木□□。
拂拭坐空巖，□□□□琰。
江勢從何來，斗然不□□。
憑危意欲飛，□□□□□。
鳥鳴山更幽，□□翠□染。
煙際漾漁舠，風前亂□檿。
緩賞有餘歡，高懷無一□。
尺璧非所寶，白圭焉受玷。
入蜀莫言□，得郡亦云忝。
□□長安□，猶勝山陽貶。
平生足疎曠，寧復事拘檢。
佳時方一來，薄日已半晻。
雨餘□□深，月墮山樓黶。
□重□□高，□護神光閃。
□樂樂□□，君憂憂歲歉。
□□□吳□，□□不□點。
宰餘杭游洞霄
作者：趙公碩
朝代：宋

野服蕭蕭款翠微，虛亭高敞射晴暉。
仙歸洞府雲煙冷，春入名山笋蕨肥。
緩引壺觴聊自適，暫捐朱墨便忘歸。
會須結屋山中住，始悟人閒萬事非。
慶元四年五月再游
作者：趙公碩
朝代：宋

舊時曾此覓仙緣，一別于今四十年。
白髮重來嗟老矣，青山九鎖故依然。
肩輿直入松閒路，洗耳還聽澗底泉。
幽興未闌吟未就，半峯斜日下平川。
積雨初霽乘興邀王和叟趙久成二監郡遊南山飲於雲間閣因成一詩醉書於石壁
作者：趙公碩
朝代：宋

雲間飛閣倚崢嶸，煙外寒江墜鏡清。
絕巘高頭惟古木，斷崖直下只孤城。
二年謾結巴南恨，萬里空縣楚客情。
鼓吹不須催我去，夕陽猶傍遠山明。
上巳
作者：趙公豫
朝代：宋

蕪城逢上巳，散步答年光。
北郭垂楊媚，西郊碧草芳。
人皆趨靡麗，我獨戀春陽。
更愛雙飛燕，翩翩語畫梁。
世途
作者：趙公豫
朝代：宋

世途若戈矛，達人自宜淑。
春日玩春桃，秋時賞秋菊。
閒來與客談，興至取書讀。
渴飲溪頭水，饑餐瓶中粥。
即此可忘憂，世人奚碌碌。
黄農不復生，誰爲大化育。
此身當自珍，毋爲世所辱。
主簿陳元矩署中畜鵝
作者：趙公豫
朝代：宋

素羽稱修潔，蒼音聽不禁。
田間宜養育，官舍莫棲侵。
博愛儒生量，矜全物性心。
從今傳韻事，誰謂擅山陰。
亞夫墓
作者：趙公豫
朝代：宋

鴻門不用業成灰，碧血孤忠蓄夜臺。
落日兔狐眠宿土，新秋猿鶴叫餘哀。
虹光閃爍凌雲漢，鼠竊卑汙沒草萊。
傳道英靈能顯晦，登臨紀異愧無才。
偕冷世修遊頂山廣福院
作者：趙公豫
朝代：宋

山寺寂無僧，空門白雲冷。
惟有寒松枝，悠然照潭影。
冷泉亭
作者：趙公豫
朝代：宋

泉不因人熱，淵源自古今。
名流耽韻致，智士悅清音。
徑有煙霞趣，亭無鳥鼠侵。
浮生徒碌碌，誰自滌凡心。
北固山
作者：趙公豫
朝代：宋

名山推北固，乘興一登臨。
古廟稀人語，虛堂響樹音。
江濤堪寓目，禽鳥足娛心。
坐卧言歸晚，前村月滿林。
古梅
作者：趙公豫
朝代：宋

古折何如此，吾知本自根。
歷年香不改，易世骨猶存。
祇守芳心淡，寧期俗士捫。
逢春百卉艷，對此似兒孫。
同鮑祗登醉翁亭看歐陽公手植梅花
作者：趙公豫
朝代：宋

歐亭猶在望，梅萼自芬芳。
地以人爲重，花爲植者香。
山峰皆拱列，石骨盡昂藏。
文采風流事，參軍獨擅場。
呂梁洪
作者：趙公豫
朝代：宋

呂梁籬落走雞豚，小泊扁舟日已昏。
極目黄流來汴泗，有情明月匝煙村。
隄長柳密巢歸鳥，水急風高浪打門。
此去彭城知不遠，憑今弔古我思存。
和馬先生再疊前韻
作者：趙公豫
朝代：宋

連朝襆被冷凄凄，客屐湘江到浙西。
長嘆故園秋漸老，快逢詩伯句頻携。
迴廊待月來僧梵，曲徑看花聽鳥啼。
轉盼雪霜應按候，調琴協瑟念山妻。
和馬先生曉起六疊前韻
作者：趙公豫
朝代：宋

秋英漸落景幽凄，嘆息征衫滯浙西。
三竺風光公素覽，兩峰山色我新携。
禪房境冷逢仙侶，客子心閒愛鳥啼。
揖別黯然情未已，曰歸難對樂羊妻。
和馬先生留飲三疊前韻
作者：趙公豫
朝代：宋

招飲醇醪破寂凄，夕陽掩映畫樓西。
狂瀾就下偏維挽，峻嶺難登每屐携。
自有珠光能射照，無嫌馭屈作悲啼。
連朝擬訂盤餐約，誰主僧庖代故妻。
和馬先生贈別八疊前韻
作者：趙公豫
朝代：宋

小酌僧房破冷凄，明朝分手各東西。
一肩行李帆檣便，尺幅龍蛇什襲携。
水驛山程勞記憶，天光雲影任歌啼。
得通音問憑魚素，此際傷情似女妻。
和馬先生雨中見過四疊前韻
作者：趙公豫
朝代：宋

連朝風雨苦凄凄，郵得賢書到浙西。
带屐衝泥叨飫液，貽來新咏又相携。
清霜落木初成絳，淺渚依鴻半作啼。
偶合溫家諧韻事，司農掌印有能妻。
喜范茂明至
作者：趙公豫
朝代：宋

蘭陵江下富春連，三色桃花色澤鮮。
夜雨忽然添尺漲，曉寒猶可著重綿。
輕囊括盡煙霞趣，逸興吟成風月篇。
太息塵氛京雒客，誰能瀟洒得安禪。
嚴先生釣臺同范茂明浚賦
作者：趙公豫
朝代：宋

漢帝中興握赤符，先生恬澹隠名區。
羊裘自是林泉物，龍德原非將相徒。
不學淮陰遭戮辱，豈同尚父預匡扶。
高蹤卓絕橫今古，瞻拜桐江感嘆俱。
嚴先生釣臺同范茂明賦疊前韻
作者：趙公豫
朝代：宋

處士星光耀斗符，漢家幸有此區區。
夜窗獨飲五疊前韻呈馬先生
作者：趙公豫
朝代：宋

雲舒風布景凄凄，秋色繽紛遍浙西。
愧我厨荒情未展，蒙公誼篤酒頻携。
深嘉經緯匡時俗，還羨詩歌當笑啼。
獨酌亦能消永夜，倡酬殊苦少荆妻。
大孤山
作者：趙公豫
朝代：宋

客路將幾月，舟行見大孤。
時和花爛熳，景淑鳥飛呼。
徑有煙霞氣，村無市井夫。
曠觀多樂趣，何事苦嗟吁。
小孤山
作者：趙公豫
朝代：宋

一柱巍然秀不頑，近鄰彭澤達沙灣。
吳花带雨參差媚，楚柳迎風次第班。
屈子行吟傷放廢，淵明歸賦愛投閒。
勞身未赴安恬計，且向名山幾度攀。
岑山
作者：趙公豫
朝代：宋

山踞浙流頂，波聲聳獨尊。
帆檣移野浦，鐘磬出烟村。
脩竹凉風咽，巨魚暑氣吞。
層巔一矯首，海面見雲根。
崇德縣簿冷世修招飲
作者：趙公豫
朝代：宋

早衙已放又清歌，文采風流孰若何。
別圃娛情多典冊，疎籬適興雜藤蘿。
秋容包燦迷鴻雁，園菊英含續芰荷。
飽德霏霏談論爽，如觀大匠斧高柯。
廬山
作者：趙公豫
朝代：宋

廬山不可盡，躡屐且相尋。
峭壁懸崖險，幽泉仄澗深。
苔痕侵竹徑，雲氣結松陰。
古剎安禪靜，聞鐘砭俗心。
廿四橋
作者：趙公豫
朝代：宋

橋在大業間，今日已傾圮。
萬古長不磨，雲山並煙水。
彭澤懷古
作者：趙公豫
朝代：宋

青山環小邑，白水繞孤城。
楚蜀源流遠，衡廬氣脈清。
雲浮縈客思，日落動波聲。
堪羨陶彭澤，歸田不問名。
彭祖井
作者：趙公豫
朝代：宋

茫茫海甸幾滄桑，井澤猶餘姓氏香。
道術盡人誇往事，仙蹤何處仰遺芳。
雲龍山下風霜冷，戲馬臺邊草木黄。
惟有城隅一掬水，春秋代謝自清凉。
徐孺子祠墓
作者：趙公豫
朝代：宋

孺子遺蹤何處尋，進賢門外樹森森。
登堂展拜情維繫，過墓傾心敬自深。
剩有黄鸝鳴院落，還來雲影覆山陰。
章江積雨增愁思，此日新晴爽客襟。
慈教寺同冷世修賦
作者：趙公豫
朝代：宋

古剎傍江頭，憑高豁遠眸。
雲光時散合，山影半沉浮。
不語參空界，隨緣作勝遊。
老僧指點處，心事幾多休。
戲馬臺
作者：趙公豫
朝代：宋

戲馬臺邊風色寒，黄河晝夜水瀰漫。
椎心每恨英雄盡，放眼還知天地寬。
宴設鴻門王氣在，煙銷秦闕霸圖殘。
知幾亞父身先死，不見陰陵行路難。
教授祖守中逢清以秋菊佳詠見貽次韻奉答
作者：趙公豫
朝代：宋

重九寓淮陰，塵囂忘境寂。
金風徧原野，芳華未銷歇。
結友步林坳，秋容正紛發。
疎籬隠士居，叢菊堪怡悅。
淡遠異凡葩，清香戀遊蝶。
皎如冰作盤，長才無放逸。
廣文祖先生，雞羣之鶴立。
揮淚賦新言，羣賢皆侍側。
一編惠遠人，捧誦幾晨夕。
新安江泛棹
作者：趙公豫
朝代：宋

秋水何清澈，舟行境不窮。
猿啼深谷裏，人泛碧流中。
雲影連帆影，林紅映日紅。
灘聲時斷續，高曠羨漁翁。
新燕
作者：趙公豫
朝代：宋

養成羽翼在雕梁，掠水穿花技本長。
舌口瀾翻驚午夢，好風吹到竹方牀。
暮雲亭謁青蓮先生祠
作者：趙公豫
朝代：宋

學士風流不可名，暮雲猶著古賢聲。
衣冠渺渺成黄土，松柏蕭蕭散紫英。
幾見騎鯨尋皓月，當年披錦酌飛觥。
遥遥歲序還思敬，祠宇重光俎豆情。
書建州刺史鮑祗勸農詩後
作者：趙公豫
朝代：宋

使君勸稼泛清溪，纔問高田又及低。
蛙鼓鳴畦芳草際，鶑梭擲柳畫橋西。
堪憐南畝波生浪，且喜東莊麥秀齊。
五首新詩發性府，還從老稚慰呼啼。
月夜接友人書
作者：趙公豫
朝代：宋

湖水春來泛碧波，伊人暌隔悵如何。
梅花著露香還艷，竹葉臨風色自和。
形影莫親憑夢寐，中情頻寫寄詩歌。
魚書忽喜今宵到，復值堂前好月過。
望廬山
作者：趙公豫
朝代：宋

廬山何峻極，一望盡蒼清。
不辨松杉色，誰聞鐘磬聲。
飛崖懸瀑布，幽谷語春鶑。
堪羨巖栖士，空餘人世情。
桃花
作者：趙公豫
朝代：宋

亭亭一樹燦窗前，氣暖風和分外妍。
何必桃源尋異處，此間談笑亦神仙。
桃花塢懷古
作者：趙公豫
朝代：宋

塢號桃花著歷陽，張公曾作讀書堂。
琅琅文采光前代，奕奕儒風顯盛唐。
履境懷人誠韻事，居今稽古屬賢良。
河流不減當年綠，酌水猶餘翰墨香。
梅仙祠
作者：趙公豫
朝代：宋

漢尉垂綸處，遺風事可傳。
林深飛鳥入，水隔小橋連。
道室幽如許，山花晚倍妍。
到來心志靜，不復有塵緣。
次韻奉和蔣元甫雝瑞蘭詩兼賀誕孫
作者：趙公豫
朝代：宋

名花不與衆爲行，特向瑶階獻吉祥。
一幹亭亭標異彩，數枝燦燦發幽香。
高懷直與同清艷，雅韻猶能並潔芳。
積厚流光邀美報，蘭孫應瑞慶華堂。
次韻奉答教授祖守中逢清
作者：趙公豫
朝代：宋

方今士習嘆卑微，宮牆何者切瞻依。
祖君守中來倡導，羣材就法識趨歸。
夙昔風標矜獨步，文壇立幟能直樹。
論文角藝日無虛，雅會名流常脫屨。
文旌攬勝英風揚，擊鉢吟成冠詞場。
芙蓉出水成高調，牛斗直射瑩精光。
一氈暫屈萍藻淥，相契同官洵邁俗。
賢宰鳴琴逸韻飛，少尹哦松音調續。
無殊畹芷與湘蘭，齋頭苜蓿共盤桓。
擷秀臺前開宴會，合芳亭下結新歡。
倡酬互見珠璣落，起弊扶衰金石藥。
名篇大半寶豐年，可以療饑兼濟涸。
自慚樗櫟薄高林，畢生荏苒嘆浮沉。
登陟名山應拱手，臨流勝水每縈心。
但遇瑶編稱汗漫，目動神驚骨髓換。
表揚前哲本愚衷，敢謂博名標月旦。
蒙公詩贈率天真，猶觀大匠作輿輪。
法律豈惟超近日，風神抑且過前人。
江寧阻風
作者：趙公豫
朝代：宋

籬落雞豚傍水涯，蕭蕭楊柳放新芽。
石尤故逞波濤惡，使我行蹤看晚霞。
江行漫興
作者：趙公豫
朝代：宋

江南二月好風光，杏蕊桃花間綠楊。
是處芳隄嘶牧馬，誰家紅粉盼孤航。
永嘉時過人皆盡，建業潮來波自揚。
物理靜觀多變幻，長歌差勝奏笙簧。
浮梁舟行
作者：趙公豫
朝代：宋

一棹沿溪上，沙明水更清。
迷濛細雨濕，起落片帆輕。
磐石中流出，新篁遠岸生。
客心無所繫，閒坐聽春鶑。
滕王閣
作者：趙公豫
朝代：宋

佳名由帝子，千載尚餘芳。
带水來章貢，羣山擁豫章。
樓臺誇壯麗，魚鳥煥清光。
粉壁多詞翰，風流孰擅長。
滕王閣懷古和新會馬持國韻
作者：趙公豫
朝代：宋

扁舟直入南州界，屈曲河流勢澎湃。
浩蕩銀濤氣灝漫，淵源不竭通九派。
昔年作客豫章城，弗覩高樓恒介介。
再來勝地續前緣，畫棟雕梁稱絕快。
子安一賦傳古今，俯視羣言猶草芥。
西山蒼翠無變更，南浦煙雲幾成敗。
憑欄睇視爽凡襟，惹起狂情破遊戒。
敏飲醇醪似蔗漿，細覽詞章如披薤。
寄身天地原寬閒，我獨伊何逢險隘。
落霞孤鶩景偏幽，秋水長天恬不怪。
信知造物有化工，能參妙義方無疥。
長嘯樓頭逸興豪，得意忘言絕機械。
匡廬有約次遊遨，務須了却林泉債。
漂母祠
作者：趙公豫
朝代：宋

英雄未得志，落魄有誰憐。
一飯尋常事，千秋頌母賢。
玻璃泉
作者：趙公豫
朝代：宋

都梁環繞盡高山，山下幽泉沁齒甘。
入境頓忘人事擾，臨流能潤舌喉乾。
孤亭掩映風雲幻，曲檻迷離煙雨寒。
泗地年來成澤國，奠安常作救時看。
琵琶亭
作者：趙公豫
朝代：宋

誰把琵琶清夜彈，香山靜聽譜無難。
江州自古成佳話，亭上於今美大觀。
湓浦新流春漲碧，匡廬徐轉朔風寒。
遊人不乏留題興，孰擅騷情踞坫壇。
瑞香
作者：趙公豫
朝代：宋

本屬廬山種，今移到小堂。
疎枝依淺土，永日吐清香。
不獨供欣賞，還宜兆吉祥。
春深花氣減，對此更微茫。
甘露寺
作者：趙公豫
朝代：宋

名山城北峙，突兀到清虛。
剎踞飛雲上，僧從絕頂居。
江濤聲斷續，松柏勢扶疎。
晤對忘人世，登臨意自如。
留侯廟
作者：趙公豫
朝代：宋

微茫祠宇著山中，曲徑懸崖杖履通。
一調楚歌聲斷續，八千甲士散西東。
良臣遠識存真隠，赤帝雄心賦大風。
惟有彭城留皓月，春秋光照尚和同。
留別□州牧孫德操懋
作者：趙公豫
朝代：宋

賢守公餘雅讌開，荷香馥馥入蓬萊。
驊騮與座稱仙吏，樗櫟趨陪愧鈍才。
緯武經文資妙略，民胞物與廣滋培。
萍蹤將返琴川棹，鈴閣新吟切溯洄。
登燕子磯
作者：趙公豫
朝代：宋

巖石著江干，扁舟依岸難。
鐘音清晚嶼，日色下寒灘。
寺古藤蘿碧，霜嚴木葉丹。
登臨殊快意，趺坐看迴瀾。
祁門駁
作者：趙公豫
朝代：宋

舟小名爲駁，臨河體實輕。
捫灘魚貫上，放溜雁行行。
雲氣仙山靜，風聲遠樹鳴。
時和春又暮，曠覽可娛情。
秋日遊焦山寺
作者：趙公豫
朝代：宋

舟行依岸曲，積氣一峰孤。
日烈秋容老，霜寒木葉枯。
閒雲留佛宇，幽鳥借僧餔。
何日尋真隠，名山信杖扶。
立春日作
作者：趙公豫
朝代：宋

春風有脚到柴門，最愛朝曦氣自溫。
養性頗知學是貴，涵情尤識道稱尊。
土牛應候農功起，木鐸傳音官儆存。
惟願四方成樂歲，投戈解甲牧雞豚。
納凉
作者：趙公豫
朝代：宋

移榻空亭納晚凉，更深露下芰荷香。
行雲敏捷如流水，愛有遊螢入畫梁。
維摩寺和冷世修韻
作者：趙公豫
朝代：宋

放達得真賞，風流多逸才。
春邀仙子佩，夜雨法王臺。
雲磬杯前落，曇花曲畔來。
但教元度在，明月不須來。
華佗墓·其一
作者：趙公豫
朝代：宋

操技頗稱良，全身苦不早。
堪嗟魏老瞞，今亦同枯槁。
華佗墓·其二
作者：趙公豫
朝代：宋

古墓尚巍然，蒙茸皆宿草。
經春一發生，士女爭祈禱。
蘭谿范茂明過江來訪和韻見貽七疊前韻奉答
作者：趙公豫
朝代：宋

倡酬已六破荒凄，詞客貽吟又日西。
欲罷未能情寓勝，將歸更喜友相携。
上天竺外霜華重，西子湖頭烏夜啼。
此境盤桓差快意，無煩鼓瑟並姬妻。
西子湖同馬先生賦
作者：趙公豫
朝代：宋

湖水澄如練，中流好放歌。
橋梁通小艇，樓閣倚巖阿。
響屧廊猶在，採香澤不磨。
武林佳麗地，遊衍樂如何。
訪滕王閣舊址
作者：趙公豫
朝代：宋

滕王高閣已塵埃，故老猶傳結搆材。
南浦寒潭秋月淺，西山爽氣曉風開。
韓公碑碣生苔蘚，王子文章沒草萊。
舉目章江多落寞，蕭蕭雲樹總堪哀。
謁伍大夫廟
作者：趙公豫
朝代：宋

策馬昭關道，投鞭弔昔賢。
荒庭多鼠雀，古屋飽雲烟。
覆楚勳勞淺，强吳智略全。
英雄精爽在，瞻拜一凄然。
賦答錢塘馬先生見貽即次原韻
作者：趙公豫
朝代：宋

三秋初屆雨凄凄，序轉重陽風日西。
正苦僧房無快境，貽來新咏自珍携。
芙蓉带水成真艷，鴻雁凌霜作夜啼。
擬過高軒聆妙諦，恐勞齋供太常妻。
賦贈容州刺史馬鯁臣持國
作者：趙公豫
朝代：宋

扶風家學屬淵泉，刺史分符繼起賢。
坐嘯名篇詞典要，十春佳詠語輕圓。
虞山蒙幸騰飛蓋，琴水邀榮泛畫船。
今日遠人尋舊好，摳衣鈴閣拜君前。
賦贈許上達
作者：趙公豫
朝代：宋

十載驅馳萬里程，雞林自昔飲香名。
欣瞻霽月光風度，得慰蒼葭白露情。
博愛已徵欽古道，贈言端可重生平。
迴舟再謁吟詩處，錯落珠璣映水明。
贈池州倅趙漢卿昂發
作者：趙公豫
朝代：宋

池陽別駕號宗工，博雅持衡景岱嵩。
召杜興歌德並美，龔黄政績頌同功。
清華獨擅標江左，偉望無雙冠域中。
何幸旌旄來吳會，得瞻懿範沐仁風。
迷樓
作者：趙公豫
朝代：宋

大業繁華地，荒凉一梵宮。
煙雲猶夙昔，粉黛已成空。
今古興亡事，循環宇宙中。
知人與論世，端屬在儒衷。
送春歌
作者：趙公豫
朝代：宋

時光如箭遞相催，三春竟過夏方來。
紅英漸落幽三徑，綠葉初肥映翠苔。
太息勞生同若夢，四十年華輕斷送。
譬如朝露最傷情，且趁年光免嘲弄。
陽和布澤滿丘墟，黄鳥聲啼自卷舒。
聞聲自可娛清晝，何必嗟噓向敝廬。
獨念鬚眉驚漸老，事業無成悲潦倒。
曠志深沉似碧潭，孤情磊落如芳草。
惜春還作送春遊，片刻風光未易酬。
妙緒清言成韻會，飛觴舉盞滌離愁。
良會弗長隨往迹，轉盼須臾即宿昔。
古人秉燭非清狂，吾輩好把時光惜。
送漢卿再判池州
作者：趙公豫
朝代：宋

閥閲清華自職方，長才重蒞古池陽。
刑曹借箸邀宸眷，秋浦分符定廟堂。
熊輅聲聞舒驥足，朱旗色映快龍光。
公餘寄興耽文字，彩筆仍流翰墨香。
逵弟招飲
作者：趙公豫
朝代：宋

天潢家世本同宗，玉質亭亭似岱嵩。
海國快逢情契合，華堂盛集酒香濃。
談詩雅以唐爲法，植品端惟漢是從。
握手雉皋旋別去，暮雲春樹想高蹤。
遊瑯琊寺
作者：趙公豫
朝代：宋

滁陽饒古蹟，山水境幽然。
名流相接踵，題詠日紛繁。
我來值長至，欲一嚮山前。
適逢豪俠友，相約入林淵。
巉巖如虎伏，蒼松似龍眠。
少憩聞清磬，徐步覽名泉。
山僧供茗椀，不爲禮數牽。
坐卧興夷猶，嘯傲山之巔。
邗上聞鶑
作者：趙公豫
朝代：宋

邗堤芳草軟如綿，夭桃媚柳何娟娟。
朱欄繡閣依山巔，萬仞巍巍直接天。
坐卧其中似畫船，開簾俯視小百川。
牙檣錦纜泊江邊，紅顔放棹來翩躚。
歌音繚繞落花前，傾耳聽之清且圓。
倉庚飛翮羽毛鮮，嬌啼婉轉極清妍。
高風盛德頌前賢，徘徊勝事堪流連。
君不見吳歌楚舞變桑田，雄圖霸業沉深淵，黄鸝睍睆迷村烟。
郊外
作者：趙公豫
朝代：宋

秋色全摇落，幽尋興未窮。
閒雲迴遠岫，飛鳥下孤桐。
人事寒相迫，楓林老益紅。
勝遊堪自適，何必上崆峒。
采石磯懷古
作者：趙公豫
朝代：宋

姑孰江頭暫置郵，凉風蕭颯勝三秋。
燃犀韻事歸何處，披錦詩人跡尚留。
廣濟剎邊松樹古，峨嵋亭畔晚煙浮。
六朝霸業成殘壘，惟見茫茫水北流。
采蓮曲
作者：趙公豫
朝代：宋

瀲灧溪光似輞川，新荷出水更嫣然。
爲言全盛紅顔女，莫折花枝入畫船。
金山
作者：趙公豫
朝代：宋

波濤流不息，山勢獨縱橫。
高閣空中現，浮圖雨外晴。
帆檣歸客穩，鐘鼓卧龍驚。
是處開生面，風雲別有情。
金陵懷古
作者：趙公豫
朝代：宋

六代金湯固，桑田幾變更。
梁臺秋月冷，吳苑晚鴻鳴。
禾黍逢時茂，人心嚮化平。
江山存勝蹟，我輩得怡情。
陪錢塘馬先生遊兩峰僧寺
作者：趙公豫
朝代：宋

兩峰舟少阻，精舍可橋通。
竹映階苔綠，桃侵佛幔紅。
心縈章貢外，情寄笑談中。
坐久愁煩渴，供茶愛遠公。
陳元矩昭度納姬戲贈·其一
作者：趙公豫
朝代：宋

半載幽居太寂寥，春風送暖此良宵。
深情不必旁留戀，好布羅帷籠阿嬌。
陳元矩昭度納姬戲贈·其二
作者：趙公豫
朝代：宋

賺得姬人下鏡臺，錦衾角枕手親裁。
魚魚水水成佳會，懶向書堂事酒杯。
隋堤布市
作者：趙公豫
朝代：宋

隋皇宮闕已荒丘，剩水殘山發旅愁。
絲竹管絃成往事，空餘梭布市揚州。
韓侯釣臺
作者：趙公豫
朝代：宋

湖水盈盈歷古今，我來憑弔識淮陰。
王孫自失三齊志，漂母誰憐一飯心。
封拜不堪仍赤族，交遊未可仗黄金。
富春亦有垂綸者，獨引高風爽客襟。
高祖廟
作者：趙公豫
朝代：宋

尺土無階起沛豐，大風一曲壓羣雄。
秦關約法成王業，楚國掄材衛帝宮。
遠引留侯悲鳥兔，矜功韓信困牢籠。
堪憐戚氏終人彘，智略何曾事事工。
鶴林寺
作者：趙公豫
朝代：宋

山徑紆徐上，行吟喜自如。
蒼松夾道路，翠竹繞門閭。
是處無紛擾，到來懷隠居。
南朝碑尚在，遺事信非虛。
黄岡
作者：趙公豫
朝代：宋

黄岡臨古岸，依谷盡人家。
老稚崇清儉，衣冠鄙俗華。
花香幽徑僻，鳥噪夕陽斜。
俯仰情何寄，煙霞自足誇。
八聲甘州
作者：趙功可
朝代：宋

渺平沙、莽莽海風吹，一寒氣崔嵬。耿長天欲壓，河流不動，雲溼如灰。帝敕冰花剪刻，飛瑞上燕臺。馬上行人笑，萬玉堆豗。滉漾天銜晴晝，料酒樓歌館，都是春回。喜豐年有象，賀表四方來。仗下貂裘茸帽，擁千宮、齊上紫金盃。明朝起，江南驛史，來進宮梅。
曲遊春
作者：趙功可
朝代：宋

千樹玲瓏罩，正蒲風微過，梅雨新霽。客裡幽窗，算無春可到，和愁都閉。萬種人生計。應不似、午天閒睡。起來踏碎松陰，蕭蕭欲動疑水。借問歸舟歸未。望柳色煙光，何處明媚。抖擻人間，除離情別恨，乾坤餘幾。一笑晴鳧起。酒醒後、闌干獨倚。時見雙燕飛來，斜陽滿地。
柳梢青
作者：趙功可
朝代：宋

一健如仙，東湖煙柳，坐擁吟翁。幾許功名，百年身世，相見匆匆。別來三度秋風。怕看見、雲間過鴻。酒醒燈寒，更殘月落，吾美樓中。
柳梢青
作者：趙功可
朝代：宋

客裡淒涼，桐花滿地，杜宇深山。幸自君來，誰教春去，剪剪輕寒。愁懷無語相看。謾寫入、徽弦自彈。小院黃昏，前村風雨，莫倚闌干。
桂枝香
作者：趙功可
朝代：宋

曉天涼露。天上玉簫吹，飛聲如雨。金闕高寒，閒卻一庭梅雨。漫漫八表塵埃夢，把文章、洗空千古。精神一似，風裳水佩，蘭皋蘅浦。看萬里、跳龍躍虎。甚花嬌英氣，劍清塵嫵。憔悴江南，應念小窗貧女。朱樓十二春無際，倚蒼寒、青袖如故。茶香酒熟，月明風細，試教歌舞。
氐州第一
作者：趙功可
朝代：宋

楊柳樓深，推夢乍起，前山一片愁雨。嫩綠成雲，飛紅欲雪，天亦留春不住。借問東風，甚飄泊、天涯何許。可惜風流，三生杜枚，少年張緒。陌上差差攜手去。怕行到、歌臺舊處。落日啼鵑，斷煙荒草，吟不成誰語。聽西河、人唱罷，何堪把、江南重賦。敲碎瓊壺，又前村、數聲鐘鼓。
椰子
作者：趙升之
朝代：宋

落蒂纍纍入海航，枯皮猶吐綠芽長。
金絲髪裹烏龍腦，白兔脂凝碧玉漿。
未許分瓢飲{需酉靈}醁，且堪切肉配檳榔。
當時曾掛將軍首，此說荒唐未可量。
絕句
作者：趙占龜
朝代：宋

四枚豚犬教知書，二頃良田儘有餘。
魯酒三杯棋一局，客來渾不問親疏。
裂衣書詩寄弟
作者：趙卯發
朝代：宋

城池不高深，無財又無兵。
惟有死報國，來生作弟兄。
題於壁
作者：趙卯發
朝代：宋

國不可負，城難以降。
夫婦俱死，節義成雙。
和華岳過鄱陽湖
作者：趙及甫
朝代：宋

驀地波濤怒震霆，整冠危坐肯消魂。
乘風更駕飛帆去，要看夜潮生海門。
七夕
作者：趙友直
朝代：宋

一葉井梧飄，雙星忽相值。
却憐參與商，晤會當何夕。
丙戌春霧
作者：趙友直
朝代：宋

忽逢陰濁氣氤氳，四顧山河盡已昏。
窗外霏霏成細雨，簷端渺渺綴浮雲。
朦朧咫尺人難辨，混沌東西路不分。
若得一番風掃後，依然再覿舊乾坤。
仲夏即景
作者：趙友直
朝代：宋

五月憩孤村，幽情敻不羣。
鷺飛天上雪，鷗渡渚中雲。
翠麥剛纔刈，青苗又復芸。
浮生行樂耳，世事不須論。
倦來歸
作者：趙友直
朝代：宋

馳驅數載倦來歸，一任流光暗裏催。
縮首願情忘勢利，斂蹤甘不受輕肥。
動於沼上觀鷗侶，靜在松間共鶴棲。
此外囂囂無別事，編茅插棘護幽扉。
傷春偶得綿字
作者：趙友直
朝代：宋

王府原頭芳草芊，却憐杜宇自年年。
停杯試向窗前看，飛盡楊花幾樹綿。
初晴
作者：趙友直
朝代：宋

久雨初收霽，開窗動我情。
野花含宿淚，山鵲弄新聲。
創泳澤書院初成
作者：趙友直
朝代：宋

萬古湖山一望央，紫陽道脈壯宮牆。
佳朋鱗集互聯榻，多士雲從相共堂。
地有金罍非福瑞，天將玉汝任綱常。
要知學問無他術，只在工夫不怠荒。
南源廟
作者：趙友直
朝代：宋

乾坤何處不披圖，覓勝誰從此地過。
三相神功垂舜治，千秋廟貌壯勾湖。
衢通瑞象無塵境，山隔眠牛有坦途。
伏臘歲時同到此，祠前瞻拜一諠呼。
卜居二首·其一
作者：趙友直
朝代：宋

出郭雖超俗，塵囂亦蕃駢。
以此感日蹙，擬耕牛山田。
溪湖相輸灌，扁舟恣洄沿。
似茲安樂徑，允可置一椽。
匪自耽寥寂，與彼墳墓牽。
卜居二首·其二
作者：趙友直
朝代：宋

吾宗本郊居，勤儉歷幾世。
禮失于野求，力耕真吾事。
古稱識時務，必在賢與智。
用貽厥孫謀，無爲忽去此。
去此亦不難，安居亡所恃。
命子篇
作者：趙友直
朝代：宋

悠悠我祖，肇自軒轅。
迄於趙城，因而氏焉。
漢家涿郡，繼族於燕。
卜遷大梁，世系綿綿。
宋自中葉，徙都南塘。
武顯扈蹕，聿居虞鄉。
於赫文杏，奕世其芳。
符德象賢，譜牒有光。
顧及於我，時運倏傾。
族居萍散，遂殞家聲。
苫塊餘息，僅存其形。
於焉有心，冀我後生。
後生是畏，聖謨炳如。
維時孜孜，無忝厥初。
豈不爾念，爲惜居諸。
無後非孝，匪才若虛。
咏蘭
作者：趙友直
朝代：宋

曉來一雨忽初收，九畹分香繞碧流。
裛露靈苗凝淺翠，迎風素質拂輕柔。
自甘深谷同巢許，不羨巍階並管周。
物類尚知羞媚世，污名穢節豈吾儔。
墓廬追親
作者：趙友直
朝代：宋

萬古維乾坤，一生資父母。
乾坤春復春，父母恩難補。
瞻彼林中烏，猶能懷反哺。
矧茲六尺軀，不念劬勞苦。
壽黄有司誕日
作者：趙友直
朝代：宋

天挺英才佐廟廊，千年懋績炳旗常。
懸弧偏喜民生壽，報國還期道體康。
庭有芝蘭呈晚秀，門多桃李毓春芳。
微吟聊助岡陵祝，鶴髪烏紗映鬢霜。
寒食
作者：趙友直
朝代：宋

人道芳辰載酒行，予心翻起古今情。
紙錢燒罷歸來後，猶有原頭杜宇聲。
山中即景四首·其一
作者：趙友直
朝代：宋

谷風吹我戶，襟抱豁然開。
雪向梅邊盡，春從柳上來。
花瓶長綠草，茶碗泛香醅。
逸興難拘縛，尋詩屐破苔。
山中即景四首·其三
作者：趙友直
朝代：宋

故園秋雨後，足跡遍溪山。
月入蘆花冷，風磨柳葉殘。
羣烏亂木末，獨雁咽雲端。
此景堪誰遣，村醪味带酸。
山中即景四首·其二
作者：趙友直
朝代：宋

趁此清和景，荷筩酒一吞。
圍棋開北墅，羽扇取南薰。
蘭雨清傳馥，鷗波綠漲紋。
枕書鼾睡處，忽夢到陶君。
山中即景四首·其四
作者：趙友直
朝代：宋

茅屋凍將壓，柴門寒自拴。
掘爐煨芋栗，呵筆寫詩篇。
策杖深山裏，尋梅古洞邊。
誰知居士樂，翻受俗人憐。
己卯歲除夜
作者：趙友直
朝代：宋

剛迎新歲至，俄驚歲復分。
燒燈明萬戶，爆竹響千門。
愁對梅花咏，强將柏葉吞。
經年心底事，明日付東君。
待友不至
作者：趙友直
朝代：宋

自與吾朋聊外期，心旌切切望容儀。
聞言回首非因錯，欲語恁欄豈是癡。
春酒破愁難作喜，鶑花供興不成詩。
有時會晤情何限，握手論文到日西。
悲千二弟
作者：趙友直
朝代：宋

哀哉我弟兮，一夢竟何歸。
堂前紫荆萎，天邊鴻雁離。
曩爾有志青雲技，茲爾回頭萬事非。
黄卷窗前不再展，瑶琴月下誰復揮。
我今爲爾寫哀詞，花箋滴淚聲歔欷。
憶攢宮
作者：趙友直
朝代：宋

山河繞故封，常照舊時月。
獨有會稽陵，蕭然成狐窟。
懸劍歌
作者：趙友直
朝代：宋

家徒四壁何所有，橫懸三尺電光溜。
牀頭醉看白虹飛，中夜猶驚玉龍吼。
潜倚空山泣鬼神，寒芒逼人動牛斗。
無迺干將是前身，莫邪清淬渾天授。
今者羞爲婦女看，霜稜蟠蟄匣中久。
何日露拔斬長鯨，啟函一展剸犀手。
豪曹湛盧祇自珍，雷煥張華世莫遘。
儻爾識取英雄眸，此時揮霍任馳驟。
承友携琴見訪
作者：趙友直
朝代：宋

三尺絲桐太古音，清風明月是知心。
伯牙去後無消息，會見君家契此深。
搆竹樓初成
作者：趙友直
朝代：宋

竹樓新搆喜初成，爲檢遺編課子程。
山近硯池雲自濕，門無轍迹草偏青。
光團霽月盤書案，翠煖香風透畫屏。
舊業深懷期遠大，心田寸許欲耘耕。
擬古二首·其一
作者：趙友直
朝代：宋

聖王創立制，先務正經界。
羣侯肆兼併，井田隨破壞。
經界紊其坊，曷所辨中外。
三王化邈矣，五霸迭相代。
仲父作內政，兵與農胥頼。
列辟已無周，重俾宗且戴。
偉哉九合功，願執鞭相待。
擬古二首·其二
作者：趙友直
朝代：宋

堂堂谷中室，草木恒相鄰。
頃緣出遊衍，室內虛無人。
犬羊窺我間，蹄蹟分擾馴。
穢我衣裳區，安所置其身。
翹然起遐思，結屋依湖濱。
手執羲皇卷，門栽五柳春。
春風一披拂，意恐緇泥塵。
景物
作者：趙友直
朝代：宋

景物撩人□，興思百念攢。
亨屯原有定，呼酒拚紅顔。
暮春即景
作者：趙友直
朝代：宋

衡門三月景，萬頃浩無窮。
堤柳輕浮碧，野花淨落紅。
小橋溪水漲，曲徑峪雲籠。
牧子橫牛背，前村一笛風。
有美人兮四章·其一
作者：趙友直
朝代：宋

有美人兮，在天之東。
瞻之勿及，我心憧憧。
有美人兮四章·其三
作者：趙友直
朝代：宋

有美人兮，在天之南。
思之勿得，我心惔惔。
有美人兮四章·其二
作者：趙友直
朝代：宋

有美人兮，在天之西。
見之勿遂，我心悽悽。
有美人兮四章·其四
作者：趙友直
朝代：宋

有美人兮，在天之北。
懷之勿已，我心惻惻。
望海尖望海
作者：趙友直
朝代：宋

天懸一柱鬰崔嵬，海若遥看出不回。
疊岸猶疑鞭石起，獨慚無計覓蓬萊。
杜宇行
作者：趙友直
朝代：宋

君不見四更五更月，杜宇口流望帝血。
何爲生子寄別巢，毛羽摧殘悲哽咽。
將亡皎皎賈廉名，而今怨望未休歇。
天運自古有廢興，金甌屹然亦傷缺。
堯舜受禪夏商衰，夷齊孤竹如敝鞋。
且須有酒拚顔赤，莫向東風空戚戚。
樵
作者：趙友直
朝代：宋

踏破芒鞋力已疲，朝還礪斧採薪兒。
雲深迷却山頭路，戴笠回來雨濕衣。
歸田園居和陶淵明韻
作者：趙友直
朝代：宋

舉世墮塵網，我獨愛丘山。
舊業久荒蕪，不去待何年。
棲烏戀故枝，潜魚樂深淵。
物類各有托，予盍歸田園。
决水渠雙注，藏書居數間。
孤松挺後簷，五柳栽門前。
渺渺綴浮雲，淡淡籠輕煙。
蛙鼓池塘畔，鶴唳溪山巔。
微軀足爲樂，稚子堪陪閑。
不受樊籠繫，靈臺復自然。
漁
作者：趙友直
朝代：宋

垂竿終日坐苔磯，兩岸蘆花作雪飛。
魚在深波剛不食，蓑披一片凍雲歸。
漫興二首·其一
作者：趙友直
朝代：宋

偃息林臯與世違，興來長嘯不妨癡。
素懷欲辟留侯穀，僻性耽茹甪里芝。
漫謂五湖真樂事，須誇三徑足幽棲。
時人何用訊名氏，久矣迂疏不自知。
漫興二首·其二
作者：趙友直
朝代：宋

南軒梅雨晚來頻，雨霽軒清儘可人。
不著東山雙屐齒，偏宜渭水一絲綸。
愁中託酒無辭醉，夢裏看花莫認真。
行樂隨時吾事耳，乾坤何地不容身。
牛山之木四章·其一
作者：趙友直
朝代：宋

牛山之木，於彼空谷。
悠悠我思，孰云勿穀。
牛山之木四章·其三
作者：趙友直
朝代：宋

木其榮矣，繁霜瘁之。
靜言思之，中心愴而。
牛山之木四章·其二
作者：趙友直
朝代：宋

牛山之木，欣欣其榮。
我有好爵，君子攸寧。
牛山之木四章·其四
作者：趙友直
朝代：宋

木之瘁矣，益厚其根。
我之懷矣，匪善奚敦。
牧
作者：趙友直
朝代：宋

相呼相喚出煙堤，冒雨前村膝沒泥。
萬斛愁懷人不解，嗚嗚桐角倚牛吹。
甑山
作者：趙友直
朝代：宋

湖心一凸起金巒，舉目渾如甑底看。
偃月蒼松多少樹，敲風翠竹兩三竿。
石頭苔蘚痕常濕，葉底楊梅味带酸。
誰學林君來結屋，風光應不讓孤山。
病中感友不至
作者：趙友直
朝代：宋

儂家好觀水，結屋傍西湖。
荒徑人蹤少，蒼苔鳥蹟無。
交情窮始見，世態燠斯孚。
病嬾疏迎接，偏宜客不呼。
登五龍尖晚歸鼓琴
作者：趙友直
朝代：宋

絕巘淩風駕白雲，登臨興後鼓南薰。
朱絃一到無心處，自覺人間無可聞。
瞻蘭芎山
作者：趙友直
朝代：宋

蘭芎圍絕嶂，圖畫望中懸。
幾度令人慕，登臨學葛仙。
秋夜宿瑞象寺寫懷
作者：趙友直
朝代：宋

秋高天宇肅，草際霜華冷。
明月流清光，徘徊薜蘿影。
予抱千古懷，其將爲誰騁。
興衰感人事，代謝悲流景。
長歌紫芝篇，醉卧赤松徑。
斯亦聊且娛，榮華非所競。
秋晚登眠牛岡偶賦
作者：趙友直
朝代：宋

滿路塵囂不耐愁，眠牛岡上自清秋。
霜高木葉流丹冷，宜爲黄花一舉甌。
種田行
作者：趙友直
朝代：宋

春雨一犁足郊原，南村北村齊種田。
拋秧落水時競捷，老者在後少者前。
日暮天寒完未得，比鄰來相助插田。
比鄰亦來相助插，如何獨行之士任迍邅。
立夏
作者：趙友直
朝代：宋

四時天氣促相催，一夜薰風带暑來。
隴畝日長蒸翠麥，園林雨過熟黄梅。
鶑啼春去愁千縷，蝶戀花殘恨幾回。
睡起南窗情思倦，閑看槐蔭滿亭臺。
端午
作者：趙友直
朝代：宋

節遇端陽日，蒲觴滿自斟。
興懷多感舊，弔古漫成吟。
耕
作者：趙友直
朝代：宋

布穀聲中雨一犁，綠蓑青笠兩相宜。
隴頭枉費驅牛力，旱潦年來未可期。
聞鶑
作者：趙友直
朝代：宋

悶坐書齋學訴春，漫思黄鳥轉傷神。
惟知弄舌嬌和巧，不管行人喜與嗔。
侵曉愛趨紅樹暖，移時又向綠楊新。
始知春燕情何厚，日日相依舊主人。
與友觀蘭
作者：趙友直
朝代：宋

彭澤當年成菊癖，予今亦欲訂蘭盟。
三杯酒向花邊瀉，一首詩從月下賡。
與詠道弟述懷
作者：趙友直
朝代：宋

世事爭雄一局棋，浮生碌碌鬢成絲。
經年病爲多新釀，竟日忙因檢舊詩。
蘭邊晚酌
作者：趙友直
朝代：宋

深谷籠幽色，超然味更長。
薰人先欲醉，對客漫斟嘗。
初觸來歌席，猶疑撲酒觴。
主人困坐久，寂寂不聞香。
見乳燕
作者：趙友直
朝代：宋

梅雨初晴綠滿陂，忽然乳燕脫巢飛。
詩成高枕惟鼾睡，不向人間怨索離。
觀菊有感
作者：趙友直
朝代：宋

行到籬邊地滿霜，曩時物物已非常。
自憐失意秋風後，獨有寒花不改香。
謝徐隠君屢見惠
作者：趙友直
朝代：宋

慷慨論交日，情深即故知。
金蘭敦古道，松柏挺奇姿。
屢辱分嘉惠，何繇致我私。
臨風無限思，搔首一嗟咨。
讀靖節集
作者：趙友直
朝代：宋

羲皇世遠矣，聖道久粃糠。
縱有魯中叟，彌縫猶未遑。
況復經秦火，燼末誰能匡。
赤帝按劍起，犄角重傍徨。
天運如此耳，不飲之何方。
壺觴輒自引，未肯須臾忘。
匪苟好沉湎，逃名託醉鄉。
賦友授徒
作者：趙友直
朝代：宋

孤竹清風迥，尼壇化雨淋。
羣英公樂育，何必羨華簪。
贈別二首·其一
作者：趙友直
朝代：宋

千里論交情纍纍，尊酒話別臨溪水。
江南爲有一枝春，願寄故人好相慰。
贈別二首·其二
作者：趙友直
朝代：宋

年來聚首情何樂，今日匆匆又解携。
千里故交惟藉酒，勸君更把手中巵。
贈徐樵隠
作者：趙友直
朝代：宋

天命靡有常，空視時運覆。
珍重山間翁，抱道庸自玉。
掀髯發清興，開軒恣遐矚。
空谷閴無人，惟有雲相逐。
山翁爲有知，戀戀情綣縟。
綣縟林中薪，歌已禽聲續。
勿謂有傾頹，維心常位育。
顧我無依歸，猶然嗜幽獨。
願結金蘭交，共茲南山麓。
贈行
作者：趙友直
朝代：宋

無酒不成別，無詩別不成。
別君詩一首，馬上酒三行。
贈表弟陳萊壽
作者：趙友直
朝代：宋

爾自髫𩬔年，期已領鶚薦。
兩浙多賢豪，論交皆北面。
徊翔踰幾春，尚未輸夙願。
匪無才與猷，良乏明時眷。
力田逢少年，處囊陡爾見。
事績炳寰區，聲華流海甸。
送春
作者：趙友直
朝代：宋

宿雨淹無霽，落花翠點苔。
東君今日去，借問幾時回。
避暑
作者：趙友直
朝代：宋

寰區皆是火，何地避炎官。
散髪松陰下，挂巾石壁間。
詩題疏竹潤，酒入碧筒寒。
不必頻揮羽，清風無汗顔。
釋悶
作者：趙友直
朝代：宋

檻外山花照眼明，獨憐幽抱向誰評。
因尋樂處詩爲友，欲破愁城酒作兵。
歌罷倦吟多少句，醉餘强進兩三觥。
春光容易催人老，莫把污名玷此生。
重九對菊
作者：趙友直
朝代：宋

霜壓危簷冷，蕭條秋滿林。
青雲知己惠，黄菊故園心。
百慮憑祛遣，頹齡仗制禁。
緬思彭澤叟，履運□懷深。
長短句四時問四首·其一
作者：趙友直
朝代：宋

試問春韶光，何事容易老。
一點丹心死不灰，餘生未便委芳草。
長短句四時問四首·其三
作者：趙友直
朝代：宋

試問秋疏簷，落葉何蕭蕭。
黄花如有故人意，相對籬邊共濁醪。
長短句四時問四首·其二
作者：趙友直
朝代：宋

試問夏祝融，何事苦憑陵。
安得金風起天末，大驅凉雨滌炎蒸。
長短句四時問四首·其四
作者：趙友直
朝代：宋

試問冬滿面，朔風何獵獵。
雪裏梅花度暗香，騷人頗有詩相狎。
題壁
作者：趙友直
朝代：宋

三北誰人知管仲，五湖何處覓陶朱。
壁間遺墨還堪睹，弔罷靈魂一束芻。
龍岡歌
作者：趙友直
朝代：宋

龍兮龍兮何時興，雲行雨施天下平。
湫兮湫兮龍之據，龍今去兮留空名。
蒼松倒影肖鱗角，根盤石壁徒崚崢。
當時旱魃爲暴虐，苗禾焦卷皆枯莖。
嗷嗷下民發虔禱，嗟爾無神揚威靈。
予今歌罷龍岡曲，翻令兩腋清風生。
萬松嶺
作者：趙史君
朝代：宋

清溪狹徑小橋東，春入桃花處處同。
我爲日長無一事，偶然來此聽松風。
紀恩寵送太師潞公西歸·其一
作者：趙君錫
朝代：宋

樂人都用教坊家，席上羣公換口誇。
內裏宣來蕉葉盞，御前賜出縷金花。
紀恩寵送太師潞公西歸·其三
作者：趙君錫
朝代：宋

西苑重排餞會時，新篇御製降彤墀。
明朝上巳無公事，赴宴臣僚總進詩。
紀恩寵送太師潞公西歸·其二
作者：趙君錫
朝代：宋

坐上纔初佳句傳，中官寫得便聞天。
聖人含笑搜尋了，依韵當時賜和篇。
送程給事知越州
作者：趙君錫
朝代：宋

鸞臺給事領東藩，畫鼓朱旗下浚川。
夕拜暫辭青瑣闥，晝行爭看錦衣船。
高才治郡廷中服，秀句驚人海內傳。
越國湖山應動色，烟嵐迎馬待新篇。
游大滌·其一
作者：趙善䚮
朝代：宋

黄簾有影金燈暗，碧殿無人玉磬清。
我亦三生羽衣客，夢魂久已到瑤京。
游大滌·其二
作者：趙善䚮
朝代：宋

雲葩裛石侵衣潤，嵐翠籠山入眼明。
何處如今有仙隱，願尋藥圃斸玄英。
登虎丘寺
作者：趙善俊
朝代：宋

我有家山與茂林，閉門肯復事幽尋。
偶來千古雲巖寺，洗盡三生宦海心。
竹綆不停泉溜響，苔花難掩劍痕深。
秋晴借得重陽意，領客登高共醉吟。
南郊即景
作者：趙善信
朝代：宋

勝日覓芳行，白雲朝露濕。
沙頭人過頻，橋底湍流急。
花在隔籬明，鵑於高樹泣。
青帘沽酒家，和氣春風集。
步月池
作者：趙善信
朝代：宋

燈火黄昏盡，無家不掩門。
爲看橋上月，印破水中雲。
樹影縱橫見，蛙聲雜遝聞。
幽人思正苦，獨坐更難論。
車輅院書懷
作者：趙善信
朝代：宋

地僻人稀到，兀然對百樓。
墨花香入硯，詩草色傾甌。
晝迥拋書睡，雨餘著屐遊。
還須期報主，檀爇紫雲浮。
京口多景樓
作者：趙善倫
朝代：宋

壯觀東南二百州，景於多處更多愁。
江流千古英雄淚，山掩諸公富貴羞。
北府如今唯有酒，中原在望忍登樓。
西風戰艦今何在，且辦年年使客舟。
仲兄書至
作者：趙善傅
朝代：宋

別後曾無一紙書，忽於今日寄雙魚。
開緘盡是離鄉思，何日重來舜里居。
勉善信弟志學
作者：趙善傅
朝代：宋

白日如飛去莫羈，於今舊發弗違疑。
爲人欲立持身本，入學先培進德基。
喜閒·其一
作者：趙善傅
朝代：宋

林泉違約久，歸此有餘歡。
引水來新沼，鈎簾見好山。
漁歌能破寂，鷗侶可陪閒。
榮辱曾何絆，怡然見考槃。
喜閒·其二
作者：趙善傅
朝代：宋

向晚幽棲地，襟懷頗自宜。
品題風與月，驅使酒兼詩。
供興千巖竹，應門一局棋。
此中無俗慮，高卧復何之。
寓居等慈寺感懷
作者：趙善傅
朝代：宋

欽從王命寄招提，寂寂荒階綠草齊。
明月夜深接佛閣，看來不比汴梁時。
秋夜有懷孟兄
作者：趙善傅
朝代：宋

日落寒山剪剪風，一行雁字各西東。
雖然顔面睽千里，料得相思兩地同。
題環錦亭
作者：趙善卞
朝代：宋

百世垂芳在一經，茂林修竹讀書聲。
園池日涉皆成趣，景物天然分外清。
聊復垂綸藏渭釣，等閒釋耒起莘耕。
知君自有真良貴，豈羨斯亭錦得名。
化成巖
作者：趙善堅
朝代：宋

低帽白蕉衫，跨馬北巖路。
爲我撤炎歊，時有清風度。
投策躡遊屐，捫蘿窮幽趣。
怪石鳴瘦筇，狹徑窘危步。
雲間啟深洞，玲瓏天巧露。
僧侶羅上下，鐘聲答晨暮。
長笑排翠謁，圍棋驚振鷺。
陶寫屏絲竹，恐爲風景污。
拂蘚題蒼崖，縱橫醉中句。
茲遊豈易得，載酒莫辭屢。
題十詠堂
作者：趙善宣
朝代：宋

十詠名堂歲月深，我來訪古闢荆榛。
依村結屋臨山址，種柳尋花傍水濱。
珠玉舊傳清唱在，滄浪初棹綠波新。
此心樂與邦人共，要使渾如郡北春。
題靈岩寺
作者：趙善悉
朝代：宋

江南多名山，雁蕩最崒嵂。
山中多古寺，靈岩渺無匹。
天柱高摩雲，展旗巧障日。
風榻卧石屏，霧窗涵卓筆。
上有小龍湫，龍鼻清泉出。
異哉諾詎羅，來此坐疊膝。
我亦蕩中人，景象頗能悉。
獨秀翫蒼翠，重臺聽蕭瑟。
却穿水簾谷，衣襟寒慄慄。
還入新月洞，意氣何飄逸。
安期指瓜棗，羨門獻梨栗。
飄瓦孰是非，臨歧置得失。
平生方外遊，茲遊爲第一。
謾登嶺三三，休跨盤七七。
豈意山盡頭，時復有禪室。
門並雙峰尖，路爽千榕密。
觸石淺溪鳴，投林飛鳥入。
傍人應笑我，觀山何時畢。
笑話傍人道，恨我少登陟。
作詩寄行役，吾非貪著述。
寧師西閣
作者：趙善應
朝代：宋

飄泊南來幾歲寒，追談往事漫心酸。
雲烟暮隔中原望，歸折梅花忍淚看。
次韵李長卿
作者：趙善應
朝代：宋

一別芳洲不計年，舊時攀折柳依然。
故人似欲撩詩興，賸折梅花向酒邊。
十拍子·破陣子
作者：趙善扛
朝代：宋

柳絮飛時綠暗，荼䕷開後春酣。花外青帘迷酒思，陌上晴光收翠嵐。佳辰三月三。解珮人逢遊女，踏青草鬥宜男。醉倚畫闌闌檻北，夢繞清江江水南。飛鸞與共驂。
句
作者：趙善扛
朝代：宋

相思情不極，有夢到愁邊。
好事近
作者：趙善扛
朝代：宋

風動一川花，搖漾影迷紅碧。人立杏花陰下，泛光風襲襲。瓊枝碧月互相輝，春容泫將夕。羅蓋暗承花霧，漬鮫綃香溼。
宴清都
作者：趙善扛
朝代：宋

疏柳無情緒。都不管、渡頭行客欲去。猶依賴得，玉光萬頃，為人留住。相從歲月如騖，嘆回首、離歌又賦。更舉目、斜照沈沈，西風剪剪秋墅。君行定憶南池，歌筵舞地，花晨月午。八磚步日，三雍奏樂，送君雲路。別情未抵遺愛，試聽取、湖山共語。便可能、無意同傾，一尊露醑。
小重山
作者：趙善扛
朝代：宋

汲水添瓶恰換花。蜂兒爭要採，打窗紗。青春誰與度年花。絃索暗，無緒幾曾拿。春思正交加。馬蹄聲錯認，客還家。花箋欲寫寄天涯。羞人見，羅袖急忙遮。
感皇恩
作者：趙善扛
朝代：宋

七十古來稀，吾生已半。莫把身心自縈絆。據他緣分，且恁隨時消遣。但知逢酒飲，逢花看。林泉有約，風光無限。日上花梢起來晚。芒鞋竹杖，信步水村山館。更尋三兩個，清閒伴。
春辭
作者：趙善扛
朝代：宋

碧落初明月未收，露華香滴杏梢頭。
玉闌干外東風暖，人在重雲第幾樓。
瑞雲雀偈
作者：趙善扛
朝代：宋

日日飛鳴宣妙旨，幻華起滅復何疑。
可憐多少風塵客，去去來來只自欺。
賀新郎
作者：趙善扛
朝代：宋

晝永重簾卷。乍池塘、一番過雨，芰荷初展。竹引新梢半含粉，綠蔭扶疏滿院。過花絮、蝶稀蜂懶。窗戶沈沈人不到，伴清幽、時有流鶯囀。凝思久，意何限。玉釵墜枕風鬟顫。湛虛堂、壺冰瑩徹，簟波零亂。自是仙姿清無暑，月影空垂素扇。破午睡、香銷餘篆。一枕湖山千里夢，正白蘋煙棹歸來晚。雲弄碧，楚天遠。
重疊金·菩薩蠻
作者：趙善扛
朝代：宋

一川花月青春夜。玉容依約花陰下。月照曲闌干。紅綃挹露寒。袖香溫素手。意鑠金卮酒。香遠繡簾開。畫樓吹落梅。
重疊金·菩薩蠻
作者：趙善扛
朝代：宋

楚宮楊柳依依碧。遙山翠隱橫波溢。絕豔照穠春。春光欲醉人。纖纖芳草嫩。微步輕羅襯。花戴滿頭歸。遊蜂花上飛。
重疊金·菩薩蠻
作者：趙善扛
朝代：宋

玉關芳草黏天碧。春風萬里思行客。騎馬向風嘶。道歸猶未歸。南雲新有雁。望眼愁邊斷。膏沐為誰容。倚樓煙雨中。
青玉案
作者：趙善扛
朝代：宋

一年陌上尋芳意。想人在、東風裡。褪粉銷紅春有幾。青翰飛去，紫雲凝佇，往事如流水。煙橫極浦山無際。暗解明璫問誰寄。鄉在溫柔何處是。輪囷香霧，靜深庭院，簾影參差翠。
題大安鋪
作者：趙善扛
朝代：宋

行役何時歇，崇安復大安。
已驚橋壹線，更畏嶺千盤。
過雨吹烟碧，近風落葉丹。
僧閑吾每羨，今日共蹣跚。
麗人行
作者：趙善扛
朝代：宋

桃葉山前宮漏遲，宮人傍輦持花枝。
君王喜憑絳仙立，殿脚爭畫雙長眉。
欲抱琵琶彈出塞，結綺臨春時事改。
井邊忽見張麗華，忍聽後庭歌一再。
上王右司三十韻
作者：趙善括
朝代：宋

丱角從親後，摳衣拱座隅。
辭章窺雅制，翰墨景良模。
零露哀先德，青雲激壯圖。
暌違十五載，流落二三孤。
蹇澀憑鄉薦，崎嶇達上都。
芝眉重晤對，桂籍偶叨踰。
勞苦溫言重，開明鄙性迂。
一雷初綰綬，千里遇分符。
琴浦催科拙，澄江德政殊。
美瓜滋灌水，良醖寄兵厨。
社雁驚飛楚，邊鴻不到吳。
色辭思益遠，憂患痛多虞。
風樹親難待，林泉誓與俱。
啼號真有累，韁鎖復相拘。
華節來臨鎮，荒城獲走趨。
二天蒙芘覆，半載幸馳驅。
郡政慚轓蓋，民歌愧袴襦。
深期展四體，寧復顧微軀。
厚意平生在，高風振古無。
親依方款密，聚散忽須臾。
鷁首浮仙路，烏臺接禁塗。
苕溪雖近甸，宣室頼嘉謨。
德盛應難外，民思覬少蘇。
甘泉躋法從，膏澤下寰區。
自歎如巢幕，人憐數守株。
寸心隨履舄，隻影在江湖。
鳥倦一枝穩，龍須大手屠。
閑情驗蕉鹿，浩思憶蓴鱸。
已困三眠繭，還窮五技鼯。
楓宸清問處，回首念疎愚。
世事二首·其一
作者：趙善括
朝代：宋

世事今如此，惟堪一笑譁。
空持衝斗劍，安得上天槎。
遠信憑飛翼，流年付落花。
平戎須大度，何必顧纖瑕。
世事二首·其二
作者：趙善括
朝代：宋

我貧非道病，生計恝然疏。
數畝田常旱，一溪雲有餘。
幸無貧外樂，贏得靜中虛。
已斷聲華念，臨深肯羨魚。
中秋下澣次計幕諸公佳什之韻·其一
作者：趙善括
朝代：宋

駒隙匆匆不暫留，誰能宴坐學裴休。
君携嘉客江亭醉，我泛扁舟楚澤秋。
水浸斜陽紅影濕，煙橫疊巘翠光浮。
何時再卜秋屏約，共踏西風爛熳遊。
中秋下澣次計幕諸公佳什之韻·其二
作者：趙善括
朝代：宋

短櫂夷猶任去留，塵勞今日暫休休。
飛觴莫問重城晚，攬鏡須驚兩鬢秋。
千里歸艎何日到，一眉晴綠與雲浮。
殷勤更問黄花信，準擬重陽一再遊。
乙酉端午聯句
作者：趙善括
朝代：宋

離騷讀罷意沉沉，痛飲狂歌作楚吟。
魚腹有靈應瞑目，後來猶自有孫心。
再用前韻·其一
作者：趙善括
朝代：宋

枕席方相好，兒童且勿譁。
窗蕉鸞曳尾，簷樹鵲鳴槎。
有客談飛屑，無才筆吐花。
倦餘題短句，誰爲指瑜瑕。
再用前韻·其二
作者：趙善括
朝代：宋

我是忘機士，初非學二疏。
甕醅常得醉，瓶粟任無餘。
天下衆生病，山中四壁虛。
昔年芻豢口，今日伴鐘魚。
再用同叔韻
作者：趙善括
朝代：宋

風定舟行力不難，一鈎新月照溪灣。
斷烟橫抹岸頭樹，落日斜欹江上山。
魚鳥久知思舊侶，桑榆歸去亦慙顔。
兒童見我應相怪，兩鬢如何雪樣斑。
同王秘校和同年五使君韻餞送嚴文守江陰·其一
作者：趙善括
朝代：宋

江左詞章伯，朝端俊偉人。
燕居文會友，得志澤加民。
自是無心鏡，俱傳有脚春。
成風運斤斧，何處不參神。
同王秘校和同年五使君韻餞送嚴文守江陰·其二
作者：趙善括
朝代：宋

欲說澄江好，丹青百雉樓。
山明新雨澤，潮涌亂雲流。
賢守聲先至，疲民疾已瘳。
中興待良佐，千里未分憂。
同葉宰餞春浄衆寺
作者：趙善括
朝代：宋

千尺飛虹跨碧溪，綠陰沉水暗連堤。
馬蹄一踏沙頭滑，雲脚半垂山頂齊。
招隠疏鐘曾破夢，洗春微雨不成泥。
晚來放目郊園外，萬點翻鴉散麥畦。
和伍解元喜祈雨有感
作者：趙善括
朝代：宋

癡龍偃蹇玩歲月，深居白雲抱幽石。
有時江海肆貪殘，坐視天焦地皮拆。
分疆守職各有方，止沸詎可揚其湯。
曰暘而暘雨而雨，何待酹酒焚爐香。
不謂神心有城府，必需精禱方降雨。
刑鵝割牲厭口腹，緇衣黄冠誦章句。
上天有意生斯人，假爾羣祀江之濱。
弄權推怨吝所施，帝怒碎戮猶微塵。
吁嗟癡龍今已矣，異日憂深目前喜。
勿將風雨希民求，歲歲豐穰盡天賜。
我家亦有二頃田，膏澤霈然長有年。
神心儻不悖天意，與民共賦噫嘻篇。
和帥座勸農三首·其一
作者：趙善括
朝代：宋

光風駘蕩滿春亭，嶽麓雲開九疊屏。
珍重元戎奉明詔，一犁膏雨曉痕青。
和帥座勸農三首·其三
作者：趙善括
朝代：宋

投老歸歟一草亭，蓽門蕙帳對蘭屏。
自從濫吹紅蓮幕，孤負東風柳眼青。
和帥座勸農三首·其二
作者：趙善括
朝代：宋

指日追鋒數驛亭，論恩便合對丹屏。
行看功業掀天地，陳跡俱堪入汗青。
和張尉食字韻
作者：趙善括
朝代：宋

玉杯春酌金盤食，曾憶雪香同醉色。
歸來信宿未能忘，欲洗羈懷亂愁織。
青山相對雲歸堂，一觴聊爾非瓊漿。
羨君佳篇效伯良，要知使我搜枯腸。
和浙憲同諸公遊梅園·其一
作者：趙善括
朝代：宋

梓里德星聚，寶馬如雲屯。
揚鞭東城去，趁此梅正繁。
林烟引輕素，晻曖連遥村。
須臾日色高，客情舒宴溫。
露晞潤玉瀣，雪粲融朝暾。
千林秀松竹，萬點鋪蘭蓀。
開落犯春早，塵埃迷晝昏。
埋沒顔色好，孤負眉宇軒。
疏野空自適，何人共清尊。
諸公盡豪雋，逸飲如鯨吞。
對花相慰藉，悲歡俱勿論。
吹噓頼椽筆，欲謝終忘言。
和浙憲同諸公遊梅園·其二
作者：趙善括
朝代：宋

庭除大槐安，人世甚蟻屯。
俯仰穹壤間，樂少憂且繁。
何如置悲歡，訪梅東城村。
羣賢負瑰奇，即之和氣溫。
峭寒著春衣，輕烟翳晨暾。
簪花愧華髮，席地依香蓀。
誰許嫁東風，留香坐曉昏。
密塢橫清溪，我欲創幽軒。
所願花長開，日日同一尊。
靜對影亦好，清味蕊可吞。
此心無厭時，何物堪比論。
哦詩愧續貂，勿以人廢言。
和羅倅竹園唱和之什
作者：趙善括
朝代：宋

平生抱迂疏，舉世無兩箇。
每爲饑所驅，奔走不可奈。
嘗聞伯夷風，粗爾立頑懦。
初試巖邑宰，再作侯藩佐。
一麾來江湖，不容暖席坐。
流行遇坎止，留落寓江左。
軻毀遭臧倉，孔厄類陽貨。
從來宦情薄，况已心力惰。
二兒可應門，肯堂復肯播。
東湖五畝宅，喜賦歸來些。
林亭足遐觀，竹齋宜醉卧。
自謂景物幽，絕唱無人和。
朅來憩水濱，光淥靜無涴。
一見羅夫子，道眼俱看破。
始知蠛蠓飛，未識天壤大。
萬竿旌旗林，五車牛馬馱。
羨君如籍咸，媿我非白賀。
續貂慙斐然，君恕毋督過。
和莫謙父韻
作者：趙善括
朝代：宋

扁舟昨夜過黄州，準擬籃輿作勝遊。
卷地駭風迴岸脚，撲天驚浪打船頭。
一尊欲訪東坡隠，兩鬢難禁宋玉秋。
江上亂山雲色重，却疑眉黛鎖閑愁。
和葉宰
作者：趙善括
朝代：宋

暫時行李已堪憂，况是經年成漫遊。
三月曉風紅掃地，一犁春雨綠盈疇。
從教征袖塵埃滿，頼有新詩篋笥收。
桃李主人能好事，未歸誰復嘆淹流。
和邦承所贈中隠古風
作者：趙善括
朝代：宋

少年麋鹿姿，待價非結綠。
東湖嗜紅芰，西山茹黄獨。
雖無負郭田，僅有環堵屋。
稍知親簡編，豈意分符竹。
不作梁甫吟，徒歌采薇曲。
軒冕本無心，泉石慕幽躅。
疏才偶計偕，微名玷宦牘。
擾客書掣肘，蹈險車脫軸。
爲米一折腰，獻玉三刖足。
人情冰復炭，世路岸爲谷。
奔走三十年，塵埃幾千斛。
歸訪舊園林，要識真面目。
敝廬他人居，故友半鬼錄。
誅茅傾客囊，千日笑神速。
堂成屢留醉，夜闌更秉燭。
冬霜孤松秀，春霖萬花霂。
薰風自生凉，秋雲不待族。
魚鳥樂欣欣，柴荆紛樕樕。
曳杖時往還，拊缶誰拘束。
敲門聞剝啄，開緘佩謙牧。
初讀少陵詩，再對淵明菊。
試聽句擲金，坐想人如玉。
搜腸嗣高吟，深愧窘邊幅。
和陽運幹見招集句
作者：趙善括
朝代：宋

漠漠窮陰斷送秋，杖藜徐步向芳洲。
但將酩酊酬佳節，一笑相從萬事休。
和龔同叔春日即事五首·其一
作者：趙善括
朝代：宋

苦雨不肯霽，花愁都落紅。
老農欣歲兆，游子恨途窮。
寒尚衣難褪，春侵酒易中。
城頭喧角弄，輕度一簾風。
和龔同叔春日即事五首·其三
作者：趙善括
朝代：宋

鶑簧方報暖，鳩喚未容晴。
新漲長還減，癡雲暗復明。
我生隨分樂，春事有餘情。
聞道東湖好，相邀散策行。
和龔同叔春日即事五首·其二
作者：趙善括
朝代：宋

柳綿飛撲撲，荷葉散田田。
物幻無窮意，春歸何處天。
事隨鸞鏡改，人逐燕巢遷。
一笑千金價，吾羞魯仲連。
和龔同叔春日即事五首·其五
作者：趙善括
朝代：宋

邂逅相逢好，初心各壯圖。
金蘭期永好，銀艾願同紆。
恨逐芳樽遣，情煩綵筆鋪。
風雲偶然會，携手上天衢。
和龔同叔春日即事五首·其四
作者：趙善括
朝代：宋

春已堂堂去，那聞杜宇啼。
江山驚異土，桃李謾成蹊。
我自無心了，誰能與物齊。
功名儻相貸，深卷碧雲溪。
天寶洞天
作者：趙善括
朝代：宋

扳緣石磴入青冥，霧廓雲開萬象清。
夭嬌老杉龍欲舞，縱橫卧石虎方獰。
二仙昔被桃源誤，四皓今餘橘隠情。
擬入清都真洞府，一簾寒溜隔飛瓊。
奉和章冠之長蘆壁間韻
作者：趙善括
朝代：宋

征帆來去方旁午，觸我扁舟維荻浦。
疏林隠約響鐘魚，一葦可航參佛祖。
西風留客意如勤，永日閑消一炷薰。
詰朝霜重風力軟，千里翠縠并刀分。
好事近
作者：趙善括
朝代：宋

新月巧穿山，桂樹影高群木。任使雲遮煙鎖，自春輝秋綠。我來折得最高枝，踏破一輪玉。寶斧修教園樣，放十分光足。
好事近
作者：趙善括
朝代：宋

月色透窗寒，一夜素衾霜溼。無寐起來搔首，正參橫人寂。此心重省已迴腸，何況是行役。欲棄利名歸去，奈楚天雲隔。
好事近
作者：趙善括
朝代：宋

風雨做春愁，桃杏一時零落。是處綠肥紅瘦，怨東君情薄。行藏獨倚望江樓，雙燕度簾幕。回首故園應在，誤鞦韆人約。
平山堂
作者：趙善括
朝代：宋

平山堂對妙高峰，極目郊原萬里同。
杳靄四垂天不盡，縈紆一带水無窮。
城闉遥隔芙蓉浦，欄檻幾經楊柳風。
想見風流賢太守，一尊時復酹歐翁。
挽朱倅周卿·其一
作者：趙善括
朝代：宋

戚畹芝蘭秀，儒宗金玉相。
解牛無肯綮，馳驥阻康莊。
政術今猶誦，家風久益彰。
藴藏初未試，盛德付諸郎。
挽朱倅周卿·其二
作者：趙善括
朝代：宋

自灑膏粱習，人推道義尊。
蟾宮看桂子，鳳穴見蘭孫。
遺戒垂家法，新詩斷客魂。
從今渭陽念，極目灌城村。
挽王漕稚川·其一
作者：趙善括
朝代：宋

紫荷餘愛在，皂蓋填名城。
膏澤流千里，嘉謀肅五兵。
林泉多雅趣，桑梓有深情。
道大雖難用，詳觀月旦評。
挽王漕稚川·其二
作者：趙善括
朝代：宋

昆玉皆龍鳳，唯公最白眉。
鄉邦好人物，翰墨妙詞詩。
南浦言猶在，西山夢可疑。
我歸公已逝，霰淚不勝悲。
挽趙龍圖大卿
作者：趙善括
朝代：宋

膠庠昔日共虀鹽，窮達分携四十年。
南北阮門殊少長，東西施子異媸妍。
判花雋嗣躋三品，司稼名卿正九遷。
世事只須聊復爾，秋堂明月豈長圓。
挽陳提舉·其一
作者：趙善括
朝代：宋

藺璧雖期復，蘇書竟不還。
慶餘鍾令緒，才大壓塵寰。
勁正三朝老，從容半世閑。
會心真是老，一笑別人間。
挽陳提舉·其三
作者：趙善括
朝代：宋

持斧威全振，分符盜易殲。
真祠方賜逸，榮養遽難淹。
許國心如在，繩家法正嚴。
莫悲才不盡，祥覽卧寒苫。
挽陳提舉·其二
作者：趙善括
朝代：宋

志學屢辭爵，傳家蔚有聲。
小官能抗疏，文吏乃知兵。
守法摧强禦，輸忠沃聖明。
平生無所負，讒口任蠅營。
挽韓漕直閣·其一
作者：趙善括
朝代：宋

忠憲勳名冠本朝，傳芳五葉盡金貂。
芝蘭生子競秀發，松柏如公合後凋。
淮縣劇繁迎刃解，蜀邊姦慝望風銷。
才高見忌何須病，公道于今久寂寥。
挽韓漕直閣·其二
作者：趙善括
朝代：宋

孳孳善政被民編，謇謇嘉謨黼扆前。
萬卷詩書門戶壯，一生功業子孫賢。
夢回芳圃猶樽俎，淚落虛堂絕管絃。
我始卜鄰君已逝，茂林修竹亦凄然。
摸魚兒
作者：趙善括
朝代：宋

喜連宵、四郊春雨。紛紛一陣紅去。東君不愛閒桃李，春色尚餘分數。雲影住。任繡勒香輪，且阻尋芳路。農家相語。漸南畝浮青，西江漲綠，芳沼點萍絮。西成事，端的今年不誤。從他蝶恨蜂妒。鶯啼也怨春多雨，不解與春分訴。新燕舞。猶記得、雕樑舊日空巢土。天涯勞苦。望故國江山，東風吹淚，渺渺在何處。
朝中措
作者：趙善括
朝代：宋

東君著意在枝頭。紅紫自風流。貪引遊蜂舞蝶，幾多春事都休。三分好處，不隨流水，即是閒愁。惟我惜花心在，更看紅葉沈浮。
柳梢青
作者：趙善括
朝代：宋

愁別欣逢。人間離合，自古難同。寫就茶經，注成花譜，何事西東。一尊良夜匆匆。怎忍見、輕帆短篷。漢水無情，楚雲有意，目斷飛鴻。
樂塘鋪和周師禹韻
作者：趙善括
朝代：宋

遲日醉花春影長，村醪引入無何鄉。
碧林啼鳥驚夢斷，行客紅塵吹去忙。
憂心悄悄誰知道，且是不關春事了。
雨暘今歲定豐年，慇懃更問農家老。
次龔丈同叔高韻
作者：趙善括
朝代：宋

備嘗險阻與艱難，久別松楸水一灣。
孤憤未申思北闕，雙眉初展見西山。
化工已定休言命，巧匠于今亦汗顔。
它日中興籌廟略，爲君一露管中斑。